tripathysagar/odia_wiki huggingface dataset:
ପଦ୍ମିନୀ ରାମଚନ୍ଦ୍ରନ୍  (୧୨ ଜୁନ ୧୯୩୨ - ୨୪ ସେପ୍ଟେମ୍ବର ୨୦୦୬) ଜଣେ ଭାରତୀୟ ଅଭିନେତ୍ରୀ ଏବଂ ଭରତନାଟ୍ୟମ ନୃତ୍ୟଶିଳ୍ପୀ ଯିଏକି ୨୫୦ରୁ ଅଧିକ ଭାରତୀୟ ଚଳଚ୍ଚିତ୍ରରେ ଅଭିନୟ କରିଥିଲେ  । ସେ ତାମିଲ, ହିନ୍ଦୀ, ମାଲାୟାଲମ, ତେଲୁଗୁ ଏବଂ ଋଷିଆ ଭାଷା ଚଳଚ୍ଚିତ୍ରରେ ଅଭିନୟ କରିଥିଲେ । ପ୍ରାରମ୍ଭ ଜୀବନ ପଦ୍ମିନୀ ତ୍ରିଭାନ୍ଦ୍ରମ  (ବର୍ତ୍ତମାନର ଥିରୁବନନ୍ତପୁରମ)ରେ ଜନ୍ମଗ୍ରହଣ କରିଥିଲେ ଏବଂ ସେହି ସମୟରେ ରାଜସ୍ଥାନର ତ୍ରାଭାନକୋର  (ବର୍ତ୍ତମାନ ଭାରତୀୟ କେରଳ ରାଜ୍ୟ) ଏକ ମାଲାୟାଲି ଭାଷାଭାଷୀ ପରିବାରରେ ଜନ୍ମ ହୋଇଥିଲେ  । ସେ ଶ୍ରୀ ଥାନକପ୍ପାନ ପିଲ୍ଲାଇ ଏବଂ ସରସ୍ୱତୀ ଆମ୍ମାଙ୍କର ଦ୍ୱିତୀୟ ଝିଅ ଥିଲେ । ବୃତ୍ତି ୧୬ ବର୍ଷ ବୟସରେ ପଦ୍ମିନୀ ହିନ୍ଦୀ ଚଳଚ୍ଚିତ୍ର କଳ୍ପନା  (୧୯୪୮)ରେ ନୃତ୍ୟଶିଳ୍ପୀ ଭାବରେ ଅଭିନୟ କରିଥିଲେ ଏବଂ ତାଙ୍କ ପେଶା ଆରମ୍ଭ କରିଥିଲେ  । ସେ ନିଜ କ୍ୟାରିୟରର ପ୍ରଥମ ଚୁକ୍ତିରେ ପ୍ରାୟ ୩୦ ବର୍ଷ ଧରି କ୍ରମାଗତ ଭାବରେ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ୧୯୫୭ ମସିହାରେ ଭାରତୀୟ-ସୋଭିଏତ୍ ଚଳଚ୍ଚିତ୍ର ଯାତ୍ରା ବିଉଣ୍ଡ୍ ଥ୍ରି ସୀ  (ହିନ୍ଦୀ ସଂସ୍କରଣ: ପରଦେଶୀ)ରେ ମଧ୍ୟ ଅଭିନୟ କରିଥିଲେ, ଯାହା ଋଷର ଭ୍ରମଣକାରୀ ଆଫାନାସୀ ନିକିତିନଙ୍କ ଯାତ୍ରା ଉପରେ ଆଧାରିତ, ଯାହାକୁ ତିନି ସମୁଦ୍ରର ଏକ ଯାତ୍ରା କୁହାଯାଏ  । ସେ କଂଗ୍ରେସ ଦଳର ସଦସ୍ୟ ଥିଲେ ଏବଂ ୧୯୬୭ ଏବଂ ୧୯୭୧ ଲୋକ ସଭା ତଥା ଦଳ ପାଇଁ ବିଧାନ ସଭା ନିର୍ବାଚନ ସମୟରେ ଅନେକ ରାଜନୈତିକ ବୈଠକରେ ଭାଷଣ ଦେଇଥିଲେ । ସ୍ୱର୍ଗତ ସଞ୍ଜୀବ କୁମାରଙ୍କ ସହ ହିନ୍ଦୀ ଚଳଚ୍ଚିତ୍ର ଚନ୍ଦା ଅର ବିଜଲିରେ ଅଭିନୟ ପାଇଁ ପଦ୍ମିନୀଙ୍କୁ ପ୍ରଶଂସା କରାଯାଇଥିଲା । ପଦ୍ମିନୀଙ୍କ ପ୍ରିୟ ନିର୍ଦ୍ଦେଶକମାନେ ହେଲେ ରାଜ କପୁର, ଭି ଶାନ୍ତିରାମ, ଗୁରୁ ଦତ୍ତ, ଶ୍ରୀଧର ଏବଂ କେ ଏସ୍ ଗୋପାଳକୃଷ୍ଣନ୍ । ବ୍ୟକ୍ତିଗତ ଜୀବନ ୧୯୬୧ ମସିହାରେ ପଦ୍ମିନୀ ଆମେରିକାର ଚିକିତ୍ସକ ରାମଚନ୍ଦ୍ରନଙ୍କୁ ବିବାହ କରିଥିଲେ । ତାଙ୍କ ସ୍ୱାମୀ ଆମେରିକାରେ ଯୋଗ ଦେବା ପରେ ସେ ସଙ୍ଗେ ସଙ୍ଗେ ଚଳଚ୍ଚିତ୍ରରୁ ଅବସର ନେଇଥିଲେ,ଏବଂ ପାରିବାରିକ ଜୀବନ ଉପରେ ଧ୍ୟାନ ଦେଇଥିଲେ । ଏହି ଦମ୍ପତିଙ୍କର ଗୋଟିଏ ପୁତ୍ର ଥିଲେ, ଯିଏ ୧୯୬୩ରେ ଜନ୍ମଗ୍ରହଣ କରିଥିଲେ । ସେ ବର୍ତ୍ତମାନ ନ୍ୟୁ ଜର୍ସିର ହିଲ୍ସଡେଲରେ ରୁହନ୍ତି ଏବଂ ୱାର୍ଣ୍ଣର ବ୍ରଦର୍ସଙ୍କ ପାଇଁ କାମ କରନ୍ତି । ବିବାହର ଷୋହଳ ବର୍ଷ ପରେ, ୧୯୭୭ ମସିହାରେ, ପଦ୍ମିନୀ ନ୍ୟୁ ଜର୍ସିରେ ଏକ ଶାସ୍ତ୍ରୀୟ ନୃତ୍ୟ ବିଦ୍ୟାଳୟ ଖୋଲିଥିଲେ, ଯାହାର ନାମ ପଦ୍ମିନୀ ସ୍କୁଲ ଅଫ ଫାଇନ ଆର୍ଟ ଥିଲା । ଆଜି ତାଙ୍କ ବିଦ୍ୟାଳୟ ଆମେରିକାର ସର୍ବ ବୃହତ ଭାରତୀୟ ଶାସ୍ତ୍ରୀୟ ନୃତ୍ୟ ଅନୁଷ୍ଠାନ ଭାବରେ ପରିଗଣିତ ହୋଇଛି । ଅଭିନେତ୍ରୀ ସୁକୁମାରୀ, ପଦ୍ମିନୀ ଏବଂ ତାଙ୍କ ଭଉଣୀମାନଙ୍କ ପ୍ରଥମ ସମ୍ପର୍କୀୟ ଥିଲେ । ପ୍ରସିଦ୍ଧ ନୃତ୍ୟଶିଳ୍ପୀ ଶୋଭନା ପଦ୍ମିନୀଙ୍କ ଭାଣିଜୀ ଥିଲେ । ମୃତ୍ୟୁ ୨୪ ସେପ୍ଟେମ୍ବର ୨୦୦୬ରେ ଚେନ୍ନାଇ ଆପୋଲୋ ହସ୍ପିଟାଲରେ ହୃଦଘାତରେ ପଦ୍ମିନୀଙ୍କ ମୃତ୍ୟୁ ହୋଇଥିଲା  ସେତେବେଳେ ୭୬ ବର୍ଷ ବୟସ  । ପୂର୍ବ ଦିନ ସେ ତାମିଲନାଡୁର ସିଏମ ଏମ କରୁଣାନିଧିଙ୍କ ସହ ସାକ୍ଷାତ ସମୟରେ ହୃଦଘାତର ଶିକାର ହୋଇଥିଲେ ।
ପ୍ରୀତିଧାରା ସାମଲ  (ଜନ୍ମ: ୫ ସେପ୍ଟେମ୍ବର ୧୯୭୩) ଜଣେ ଭାରତୀୟ ଓଡ଼ିଆ-ଭାଷୀ ଅଧ୍ୟାପକ ଓ ଲେଖକ  । ତାଙ୍କର ଜନପ୍ରିୟ ରଚନା ମଧ୍ୟରେ କବିତା ସଂକଳନ ଡାଏରୀ, ଖେଳ, ଦର୍ପଣରେ ନାରୀ, ଉର୍ଣ୍ଣାର ପୃଥିବୀ ଆଦି ଏବଂ  "ରମାକାନ୍ତ ରଥଙ୍କ କବିତାର ଭାଷା ଓ ରଚନା ଶୈଳୀ"  ଆଦି ଅନ୍ୟତମ । ସେ କୋରାପୁଟରେ ଜନ୍ମିତ ଓ ସେଠାରେ ସରକାରୀ ମହିଳା ମହାବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପକ । ସେ ଉତ୍କଳ ସାହିତ୍ୟ ସମାଜର କୋରାପୁଟ ଜିଲ୍ଲା ସଂଯୋଜକ । ସେ ୨୦୧୯ ମସିହାରେ ବସନ୍ତ ମୁଦୁଲି କବିତା ପୁରସ୍କାର ଓ ୨୦୦୪ରେ ସୁବ୍ରତ ରଥ ସ୍ମାରକୀ ପୁରସ୍କାର ଲାଭକରିଥିଲେ । ବୃତ୍ତିଗତ ଜୀବନ ପ୍ରୀତିଧାରା ସାମଲ କୋରାପୁଟସ୍ଥିତ ସରକାରୀ ମହିଳା ମହାବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପକ ଓ ଉତ୍କଳ ସାହିତ୍ୟ ସମାଜର କୋରାପୁଟ ଜିଲ୍ଲା ସଂଯୋଜକ । ସାହିତ୍ୟ ରଚନା ତାଙ୍କର କବିତା ରଚନାରେ ସାଧାରଣତଃ ପୃଥିବୀକୁ ନେଇ ଓ ତାଙ୍କ ରଚନାରେ ଅନେକ ବିମ୍ବ ଓ ପ୍ରତୀକର ବ୍ୟବହାର ହୋଇଥାଏ । ତାଙ୍କର ପ୍ରଥମ କବିତା ସଂକଳନ ଡାଏରୀ ସାହିତ୍ୟ ଏକାଡେମୀର ଯୁବ ସାହିତ୍ୟିକଙ୍କ ପାଇଁ ଥିବା ନବୋଦୟ ଯୋଜନାରେ ନିର୍ବାଚିତ ହୋଇ ଏକାଡେମୀଦ୍ୱାରା ପ୍ରକାଶିତ ହୋଇଥିଲା ।
ଶ୍ରୀ ମାୟା ଚନ୍ଦ୍ରୋଦୟ ମନ୍ଦିର,  (ଅନ୍ୟ ନାମ ବୈଦିକ ପ୍ଲାନେଟାରିଅମ ମନ୍ଦିର ବା ଇଶକନ ମାୟାପୁର) ଏକ ହିନ୍ଦୁ ମନ୍ଦିର ତଥା ଇଶକନର ସଦର ମହକୁମା ଯାହା ଭାରତର ପଶ୍ଚିମ ବଙ୍ଗରେ ଅବସ୍ଥିତ  । ହିନ୍ଦୁ ଦେବତା ରାଧା କୃଷ୍ଣଙ୍କୁ ଏହି ମନ୍ଦିର ସମର୍ପିତ ହୋଇଛି । ଏହି ମନ୍ଦିର ତିଆରି ୨୦୧୦ ମସିହାରେ ଆରମ୍ଭ ହୋଇ ସମାପ୍ତ ହେଲା ବେଳକୁ ଏହା ପୃଥିବୀରେ ସର୍ବୋଚ୍ଚ ମନ୍ଦିରରେ ପରିଗଣିତ ହେବ । କୋଲକାତାଠାରୁ ୧୩୫ କିମି ଦୂରରେ ଥିବା ଏହି ମନ୍ଦିର ୨୦୨୨ ମସିହା ସୁଦ୍ଧା ଶେଷ ହୋଇଯିବା ଆଶା କରାଯାଉଥିଲା । କିନ୍ତୁ କୋଭିଡ଼ ସଂକ୍ରମଣ ଯୋଗୁ ମନ୍ଦିର ତିଆରି ବିଳମ୍ବ ହୋଇ ୨୦୨୩ ସୁଦ୍ଧା ଶେଷ ହେବା ଆଶା କରାଯାଉଛି । ଇତିହାସ ପୃଷ୍ଠଭୂମି ଇଶକନର ପ୍ରତିଷ୍ଠାତା ଏ.ସି. ଭକ୍ତିବେଦାନ୍ତ ସ୍ୱାମୀ ପ୍ରଭୁପଦଙ୍କ ଦିବ୍ୟଦୃଷ୍ଟିରେ ଏହି ମନ୍ଦିର ତିଆରି ପରିକଳ୍ପନା କରାଯାଇ ସଂଯୁକ୍ତ ରାଷ୍ଟ୍ର କାପିଟଲ ଅଟ୍ଟାଳିକା ଆକାର ବା ଡିଜାଇନରେ ତିଆରି କରିବା ସ୍ଥିର ହୋଇଥିଲା । ୧୯୭୬ ମସିହାରେ ମନ୍ଦିରର ବାହାର ପାଖର ତିଆରି ଶୈଳୀ ନିମନ୍ତେ ତାଙ୍କର ମତ ବ୍ୟକ୍ତ କରିଥିଲେ । ସେହି ଅନୁସାରେ ଇଶକନ ସଂସ୍ଥା   ମନ୍ଦିର ତିଆରି ଆରମ୍ଭ କରିଥିଲେ । ତିଆରି ଏହି ମନ୍ଦିର ତିଆରି ୨୦୧୦ ମସିହାରେ ଆରମ୍ଭ କରାଯାଇଥିଲା । ବିଳମ୍ବ ମନ୍ଦିର ତିଆରି ୨୦୧୬ ସୁଦ୍ଧା ଶେଷ କରିବାକୁ ଲକ୍ଷ ରଖାଯାଇଥିଲା । ତିଆରି ସମସ୍ୟା ଯୋଗୁ ଏହା ବିଳମ୍ବ ହେଲା । ଏହା ପରେ କରୋନା ସଂକ୍ରମଣ ଯୋଗୁ ବିଳମ୍ବ ହେଲା । ଅଧୁନା ଏହି ମନ୍ଦିର ଦର୍ଶକମାନଙ୍କ ପାଇଁ ୨୦୨୩ ମସିହା ଜୁଲାଇ ବା ଅଗଷ୍ଟ ମାସରେ ଖୋଲା ହେବା ସ୍ଥିର ହୋଇଛି । ସ୍ଥାପତ୍ୟ ପୂର୍ବ ଓ ପଶ୍ଚିମ ସ୍ଥାପତ୍ୟର ମିଶ୍ରଣରେ ଏହି ମନ୍ଦିର ନିର୍ମାଣ ହେଉଛି । ମନ୍ଦିର ନିର୍ମାଣ ସରିଲେ ଏହାର ଉଚ୍ଚତା ୧୧୩ ମିଟର ହେବ ଓ ଏହା ପୃଥିବୀର ଉଚ୍ଚତମ ସ୍ମାରକୀ ହେବ ଓ ଏହା ପୃଥିବୀର ଦ୍ୱିତୀୟ ଉଚ୍ଚତମ ମନ୍ଦିର ବା ଧର୍ମସ୍ଥଳୀ ହେବ, ପ୍ରଥମରେ ଅଛି ୧୩୮ ମିଟର ଉଚ୍ଚତା ବିଶିଷ୍ଟ ଭାଟିକାନର ସେଣ୍ଟ ପିଟର୍ଷ ବାସିଲିକା ଚର୍ଚ୍ଚ ।
ଗାନ୍ଧୀ ପରିବାର ହେଉଛି ମହାତ୍ମା ଗାନ୍ଧୀଙ୍କ  (୨ ଅକ୍ଟୋବର ୧୮୬୯ - ୩୦ ଜାନୁଆରୀ ୧୯୪୮) ପରିବାର  । ବ୍ରିଟିଶ ଶାସିତ ଭାରତରେ ଗାନ୍ଧୀ ଭାରତୀୟ ସ୍ୱାଧୀନତା ଆନ୍ଦୋଳନର ଜଣେ ବିଶିଷ୍ଟ ନେତା ଥିଲେ । ମହାତ୍ମା ଗାନ୍ଧୀଙ୍କୁ ତାଙ୍କ ଅନ୍ତିମ ଯାତ୍ରା ସମୟରେ ଭାରତର ପ୍ରଧାନମନ୍ତ୍ରୀ  "ବାପୁ"  ବା ଜାତିର ପିତା ବୋଲି ସମ୍ବୋଧନ କରିଥିଲେ, ଯାହାକି ପ୍ରଥମେ ସୁଭାଷ ଚନ୍ଦ୍ର ବୋଷଙ୍କଦ୍ୱାରା ୬ ଜୁଲାଇ ୧୯୪୪ରେ ସିଙ୍ଗାପୁର ରେଡ଼ିଓରେ ପ୍ରଥମେ ସମ୍ବୋଧନ କରାଯାଇଥିଲା । ୧୮ ଅପ୍ରେଲ ୧୯୪୭ରେ, ସରୋଜିନୀ ନାଇଡୁ ମଧ୍ୟ ଗାନ୍ଧୀଙ୍କୁ ଜାତିର ପିତା ଆଖ୍ୟା ଦେଇଥିଲେ। ଗାନ୍ଧୀଙ୍କୁ ଭାରତରେ ବାପୁ ମଧ୍ୟ କୁହାଯାଏ । ଭାରତର ଜନସାଧାରଣ ତାଙ୍କୁ ଗାନ୍ଧୀଜି ବୋଲି ସମ୍ବୋଧନ କରନ୍ତି । ୧୯୧୪ ମସିହାରେ ଯେତେବେଳେ ଗାନ୍ଧୀଜି ଦକ୍ଷିଣ ଆଫ୍ରିକାରେ ଥିଲେ, ସେତେବେଳେ ତାଙ୍କୁ ମହତ୍ମା ବୋଲି ସମ୍ବୋଧିତ କରାଯାଇଥିଲା, ଯାହାର ଅର୍ଥ ହେଉଛି ଉଚ୍ଚ ଆତ୍ମା ବା ସମ୍ମାନନୀୟ। ୧୮୮୫ ମସିହାରେ, ଗାନ୍ଧୀଜି ଏବଂ ତାଙ୍କ ପତ୍ନୀ କସ୍ତୁରବାଙ୍କର  (କସ୍ତୁରବାଇ ମାଖନଜୀ କାପାଡ଼ିଆ) ପ୍ରଥମ ସନ୍ତାନ ଜନ୍ମ ହୋଇଥିଲା, ଯିଏକି ମାତ୍ର କିଛି ଦିନ ବଞ୍ଚିଥିଲା  । ଗାନ୍ଧୀ ଦମ୍ପତିଙ୍କର ଆଉ ଚାରି ସନ୍ତାନ ଥିଲେ, ସମସ୍ତେ ହେଉଛନ୍ତି ପୁଅ: ହରିଲାଲ, ୧୮୮୮ ମସିହାରେ ଜନ୍ମ ହୋଇଥିଲେ; ମଣିଲାଲ, ୧୮୯୨ ମସିହାରେ ଜନ୍ମଗ୍ରହଣ କରିଥିଲେ; ରାମଦାସ, ୧୮୯୭ ମସିହାରେ ଜନ୍ମଗ୍ରହଣ କରିଥିଲେ; ଏବଂ ଦେବଦାସ, ୧୯୦୦ରେ ଜନ୍ମଗ୍ରହଣ କରିଥିଲେ । ପ୍ରଥମ ପୀଢ଼ି ଉତ୍ତମଚାନ୍ଦ ଗାନ୍ଧୀ ଲକ୍ଷ୍ମୀବାଇ ଗାନ୍ଧୀ ଦ୍ୱିତୀୟ ପୀଢ଼ି କରମଚାନ୍ଦ ଉତ୍ତମଚାନ୍ଦ ଗାନ୍ଧୀ ପୁତଲିବାଈ ଗାନ୍ଧୀ ତୁଳସୀଦାସ ଗାନ୍ଧୀ ତୃତୀୟ ପୀଢ଼ି ଲକ୍ଷ୍ମୀଦାସ ଗାନ୍ଧୀ  ୧୮୬୦   ୧୯୧୪  ରାଲିଆତବେହେନ ଗାନ୍ଧୀ  ୧୮୬୨   ୧୯୬୦  କରସାନଦାସ ଗାନ୍ଧୀ  ୧୮୬୬   ୧୯୧୩  ମୋହନଦାସ କରମଚାନ୍ଦ ଗାନ୍ଧୀ  ୨ ଅକ୍ଟୋବର ୧୮୬୯   ୩୦ ଜାନୁଆରୀ ୧୯୪୮  କସ୍ତୁରବା ଗାନ୍ଧୀ ଚତୁର୍ଥ ପୀଢ଼ି ହରିଲାଲ ଗାନ୍ଧୀ  ୧୮୮୮   ୧୯୪୮  ମଣିଲାଲ ଗାନ୍ଧୀ  ୧୮୯୨   ୧୯୫୬  ରାମଦାସ ଗାନ୍ଧୀ  ୧୮୯୭   ୧୯୬୯  ଦେବଦାସ ଗାନ୍ଧୀ  ୧୯୦୦   ୧୯୫୭  ମାଗାନଲାଲ ଗାନ୍ଧୀ  ୧୮୮୩   ୧୯୨୮  ଶାମଲଦାସ ଗାନ୍ଧୀ  ୧୮୯୭   ୧୯୫୩  ପଞ୍ଚମ ପୀଢ଼ି ରାଜମୋହନ ଗାନ୍ଧୀ  ୧୯୩୫   ଗୋପାଳକୃଷ୍ଣ ଗାନ୍ଧୀ  ୧୯୪୫   ରାମଚନ୍ଦ୍ର ଗାନ୍ଧୀ  ୧୯୩୭   ୨୦୦୭  ଅରୁଣ ମଣିଲାଲ ଗାନ୍ଧୀ  ୧୯୩୪   ଇଲା ଗାନ୍ଧୀ  ୧୯୪୦   କାନୁ ଗାନ୍ଧୀ  ଫଟୋଗ୍ରାଫର   ୧୯୧୭   ୧୯୮୬  କାନୁ ଗାନ୍ଧୀ  ବୈଜ୍ଞାନିକ   ୧୯୨୮   ୨୦୧୬  ଷଷ୍ଠ ପୀଢ଼ି ତୁଷାର ଗାନ୍ଧୀ  ୧୯୬୦   ଶାନ୍ତି ଗାନ୍ଧୀ  ୧୯୪୦   ଲୀଲା ଗାନ୍ଧୀ  ୧୯୬୬   କିର୍ତ୍ତୀ ମେନନ୍  ୧୯୫୯   ସପ୍ତମ ପୀଢ଼ି ବିବାନ ଗାନ୍ଧୀ କସ୍ତୁରୀ ଗାନ୍ଧୀ ଅନ ଗାନ୍ଧୀ ଅନିତା ଗାନ୍ଧୀ ଅଞ୍ଜଳି ଗାନ୍ଧୀ ସୁନୀତା ମେନନ ବାହାର ଲିଙ୍କ୍  '  &
କଡା ଇକୁଇନା ସିଣ୍ଡ୍ରୋମ ବା ଇସିଏସ  (ଇଂରାଜୀ ଭାଷାରେ / ) ଏକ ରୋଗ ଯେଉଁଥିରେ ମେରୁଦଣ୍ଡ   ଶେଷ ସ୍ଥାନରୁ ବାହାରୁଥିବା କଡା ଇକୁଇନା   ବା ସ୍ନାୟୁ   ଗୁଚ୍ଛ ନଷ୍ଟ ହେବା ଯୋଗୁ ହୁଏ  । ଏହି ରୋଗ ହେଲେ କଟି ଯନ୍ତ୍ରଣା, ସିଆଟିକ ଯନ୍ତ୍ରଣା  , ମଳ ଦ୍ୱାର ଚାରିପାଖ କାଲୁଆ ହୋଇଯିବା ଓ ମୂତ୍ରାଶୟ ତ‌ଥା ମଳାଶୟ ନିୟନ୍ତ୍ରଣ କମିଯାଏ । ଏହାର ପ୍ରାରମ୍ଭ ଦୃତ ବା ଧୀର ହୋଇପାରେ । କଟି   ସ୍ଥାନରେ ଥିବା ମେରୁ ସ୍ଥାନରେ ଡିସ୍କ ହାର୍ନିଆ   ହେବା ଯୋଗୁ ଏହି ରୋଗ ହୁଏ । ଅନ୍ୟ କାରଣମାନଙ୍କ ମଧ୍ୟରେ ସ୍ପାଇନାଲ ସ୍ଟେନୋସିସ, କର୍କଟ ରୋଗ, ସାଂଘାତିକ ଆଘାତ   , ଏପିଡୁରାଲ ଆବସେସ   ଓ ଏପିଡୁରାଲ ହେମାଟୋମା   ରୋଗ ଯୋଗୁ ଏହି ଅବସ୍ଥା ସୃଷ୍ଟି ହୋଇପାରେ । ଏମଆରଆଇ   ଓ ସିଟି ସ୍କାନ   ଭଳି ମେଡିକାଲ ଇମେଜିଙ୍ଗ   କରି ରୋଗ ନିର୍ଣ୍ଣୟ କରାଯାଏ । ସାଧାରଣତଃ ଏହି ରୋଗ ଲାମିନେକ୍ଟୋମି   ଅପରେଶନ କରି ଚିକିତ୍ସା କରାଯାଏ । ମୂତ୍ରାଶ‌ୟ ସମସ୍ୟା, ଯୌନ ସମସ୍ୟା   ଓ କାଲୁଆ ଅନୁଭବ ଆଦି ଅନେକ ସମସ୍ୟା କେତେକ ରୋଗୀଙ୍କର ରହିଯାଏ । ଚିକିତ୍ସା ସତ୍ତ୍ୱେ ୨୦% ରୋଗୀଙ୍କର ଫଳାଫଳ ହୀନ ରହେ । ସତୁରି ହଜାର ଲୋକଙ୍କ ମଧ୍ୟରୁ ଜଣକର ଏହି ରୋଗ ହୁଏ । ସର୍ବ ପ୍ରଥମେ ସନ ୧୯୩୪ ମସିହାରେ ରୋର ବର୍ଣ୍ଣନା କରାଯାଇଥିଲା ।
ଶାହାବାଦ, ରାମପୁର ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ଗୁଲ୍ବର୍ଗ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାହାବାଦ, ରାମପୁର ୧୭.୧୨୫୬ ଉତ୍ତର ଅକ୍ଷାଂଶ ଓ ୭୬.୯୪୦୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାହାବାଦ, ରାମପୁର ସହରର ମୋଟ ଜନସଂଖ୍ୟା ୫୦୫୮୭ ଅଟେ । ସେଥି ମଧ୍ୟରୁ ୫୧.୩୬% ଜଣ ପରୁଷ ହୋଇଥିବା ବେଳେ ୪୮.୬୪% ଜଣ ନାରୀ ଅଟନ୍ତି । ଶାହାବାଦ, ରାମପୁରର ସାକ୍ଷରତା ହାର ୫୭.୫୦% ଅଟେ । ଏହା ଜାତୀୟ ହାରଠାରୁ ୭.୩୪% ପ୍ରତିଶତ କମ ଅଟେ । ସେଥିରୁ ୩୪.୦୦% ପ୍ରତିଶତ ପୁରୁଷ ଓ ୨୩.୫୦% ନାରୀ ଅଟନ୍ତି । ୧୫.୪୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଶାହାବାଦ, ରାମପୁରର ସରକାରୀ ଭାଷା ଅଟେ ।
ନଦିଆବସୀ ବିଶ୍ୱାସ  (୩ ଜୁଲାଇ ୧୯୩୩ - ୧୬ ମାର୍ଚ୍ଚ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନଦିଆବସୀ ବିଶ୍ୱାସ ୧୯୩୩ ମସିହାରେ ଜୁଲାଇ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉମା ଚରଣ ବିଶ୍ୱାସ ଓ ପତ୍ନୀଙ୍କ ନାମ ଶାନ୍ତିଲତା ବିଶ୍ୱାସ । ରାଜନୈତିକ ଜୀବନ ନଦିଆବସୀ ବିଶ୍ୱାସ ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ନଦିଆବସୀ ବିଶ୍ୱାସ ୧୯୯୧ ମସିହାର ମାର୍ଚ୍ଚ ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ଗଞ୍ଜପା ଭାରତୀୟ ରାଜ୍ୟ ଓଡ଼ିଶାର ଏକ ପାରମ୍ପାରିକ ତାସ ଖେଳ । ଗୋଲାକାର ଅଙ୍କିତ ପଟ୍ଟଚିତ୍ରରେ ଏହା ଖେଳାଯାଇଥାଏ । ୧୬ ଶହ ଶତାବ୍ଦୀରେ ଗଞ୍ଜପା ଖେଳ ଓଡ଼ିଆ ପୁରୁଷମାନଙ୍କ, ବିଶେଷ କରିଗାଁମାନଙ୍କରେ ଅବସର ବିନୋଦନ ଖେଳ ଭାବେ ଆରମ୍ଭ ହୋଇଥିଲା । ରାଜା ଓ ତାଙ୍କର ଦରବାରୀମାନେ ଏହା ଆଗକାଳରେ ଖେଳୁଥିଲେ । ଗଞ୍ଜପା  "ଚାରିରଙ୍ଗୀ"   (ଚାରୋଟି ରଙ୍ଗର ପଟ),  "ଆଠରଙ୍ଗୀ" (ଆଠଟି ରଙ୍ଗର ପଟ),  "ଦଶରଙ୍ଗୀ"   (ଦଶଟି ରଙ୍ଗର ପଟ),  "ବାରରଙ୍ଗୀ"   (ବାରଟି ରଙ୍ଗର ପଟ),  "ଚଉଦରଙ୍ଗୀ"   (ଚଉଦଟି ରଙ୍ଗର ପଟ) ଏବଂ  "ଷୋହଳରଙ୍ଗୀ"  ଭାବେ ଖେଳାଯାଇଥାଏ । ମୋଗଲମାନଙ୍କ ଗଞ୍ଜିଫାଦ୍ୱାରା ପ୍ରଭାବିତ ଏହି ଖେଳର ଆଉ ଏକ ପ୍ରକାର  "ମୋଗଲ ଗଞ୍ଜପା"  ନାମରେ ଜଣା । ଏହି ଖେଳ ପୁରୀ ଓ ଗଞ୍ଜାମ ଜିଲ୍ଲାରେ ଜଣା । ନାମକରଣ ଓଡ଼ିଆରେ ଗଞ୍ଜପା ମୋଗଲମାନଙ୍କ ସମୟରେ ପ୍ରଚଳିତ ପାରସୀ  "ଗଞ୍ଜିଫେ" ର ସହ ସମ୍ବନ୍ଧିତ ବୋଲି ଜଣାଯାଏ । ଅଙ୍କନ ପଟ୍ଟଚିତ୍ରରେ ଅଙ୍କାଯାଇ ଗଞ୍ଜପା ପଟ ତିଆରି କରାଯାଇଥାଏ । ପଟ୍ଟଚିତ୍ରରେ ଥିବା ଅଙ୍କନ ଶୈଳୀରେ ନଟ-ନଟୀ ଓ ଅନ୍ୟାନ୍ୟ ଲୋକେ, ରାମାୟଣ ଓ ଦଶାବତାର ଆଦି ପଟମାନଙ୍କରେ ଅଙ୍କାଯାଇଥାଏ । ଅଙ୍କନ ଶୈଳୀ ଓଡ଼ିଶାର ପାରମ୍ପାରିକ ଓ ଅଞ୍ଚଳ ଭେଦରେ ବଦଳିଥାଏ । ପଟ ତିଆରି ପଟ ତିଆରି ପାରମ୍ପାରିକ ପଟ୍ଟଚିତ୍ର ଢଙ୍ଗରେ ହୋଇଥାଏ । ଶୁଖିଲା କପଡ଼ାରେ ତେନ୍ତୁଳି ମଞ୍ଜି ମଣ୍ଡରେ ତିଆରି ଅଠା ବୋଳି ତାହାକୁ ଶୁଖାଇ ଦିଆଯାଏ । ଶୁଖିଗଲା ପରେ ଗୋଲାକାର କରି ସେସବୁକୁ କାଟି ଦିଆଯାଏ । ଏହି ପଟରେ ପରେ ବିଭିନ୍ନ ପ୍ରାକୃତିକ ରଙ୍ଗ ଯଥା: ଚୂନ  (ଧଳା ପାଇଁ), ହାଣ୍ଡିକଳା  (କଳା ପାଇଁ), ହଳଦୀ  (ହଳଦିଆ ପାଇଁ) ଆଦି ଦେଇ ଲାଖ ବୋଳି ରଙ୍ଗକୁ ଦୀର୍ଘସ୍ଥାୟି କରାଯାଏ  ।
ସିଙ୍ଗଝର ଓଡ଼ିଶାର ଗୋଟିଏ ଗ୍ରାମ ଅଟେ । ବିବରଣୀ ଏହି ଗାଁର ସମୁଦାୟ ଭୋଉଗୋଲିକ କ୍ଷେତ୍ର ହେଉଛି ୮୬୨ ହେକ୍ଟର  ଜନସଂଖ୍ୟା ୨୦୧୧ ମସିହାର ଜନଗଣନା ଅନୁସାରେ, ଏହି ଗ୍ରାମର ସମୁଦାୟ ଜନସଂଖ୍ୟା ୨,୭୬୧, ଯେଉଁଥିରୁ ପୁରୁଷ ଜନସଂଖ୍ୟା ୧,୩୯୫ ଥିବାବେଳେ ମହିଳା ଜନସଂଖ୍ୟା ୧,୩୬୬ ଅଟେ । ଏହି ଗାଁର ସାକ୍ଷରତା ହାର ୪୯.୩୩%, ଯେଉଁଥିରୁ ୬୨.୮୦% ପୁରୁଷ ଏବଂ ୩୫.୫୮% ମହିଳା ସାକ୍ଷର ଅଟନ୍ତି । ସିଙ୍ଗଝର ଗାଁରେ ପ୍ରାୟ ୬୮୧ଟି ଘର ଅଛି ।
କହ୍ନାଇ ଚରଣ ଦଙ୍ଗ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ କଣ୍ଟାମାଳ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୮,୩୫୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ମହୀଧର ରଣାଙ୍କୁ ୭,୧୪୯ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ପାରାସିଟାମଲ, ଅନ୍ୟ ନାମ ଆସେଟାମିନୋଫେନ ବା ଏପିଏପି, ଏକ ଔଷଧ ଯାହା ଯନ୍ତ୍ରଣା ଓ ଜ୍ୱର ନିମନ୍ତେ ଦିଆଯାଏ । ଏହା ସାମାନ୍ୟରୁ ମଧ୍ୟମ ଧରଣର ଯନ୍ତ୍ରଣାରେ ଦିଆଯାଏ । ପିଲାମାନେ ଜ୍ୱରରେ ଏହି ଔଷଧଦ୍ୱାରା କମ୍ ଉପକାର ପାଇବା ଜଣାଯାଏ । ଏହା ଅନ୍ୟ ଔଷଧ ସ‌ହ ମିଶ୍ରିତ ଭାବରେ ମଧ୍ୟ ଦିଆଯାଏ ଯେପରିକି ସର୍ଦ୍ଦି ଔଷଧରେ ଥାଏ । ଅପରେଶନ ପରେ ବା କର୍କଟ ରୋଗରେ ହେଉଥିବା କଷ୍ଟ ନିମନ୍ତେ ଏହା ସ‌ହିତ ଓପିଅଏଡ ଔଷଧ ମିଶେଇ ଦିଆଯାଏ । ଏହା ପାଟିରେ ଦିଆଯାଏ ବା ମଳଦ୍ୱାରରେ ଭର୍ତ୍ତି କରି ଦିଆଯାଏ: ଶିରାଭ୍ୟନ୍ତରରେ ମଧ୍ୟ ଦିଆଯାଏ । ଔଷଧ ପ୍ରଭାବ ୨ରୁ ୪ ଘଣ୍ଟା ରହେ । ଉପଦେଶ ଅନୁଯାୟୀ ପାରାସେଟାମୋଲ ମାତ୍ରା ନେଲେ ନିରାପଦ ହୁଏ । ସାଂଘାତିକ ଚର୍ମ ରାସ କ୍ୱଚିତ ହୁଏ । ଅତ୍ୟଧିକ ମାତ୍ରାର ଔଷଧ ନେଲେ ଯକୃତ ଫେଲ୍ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମ‌ୟରେ ଏହା ନିରାପଦ ଜଣାଯାଏ । ଯକୃତ ରୋଗ ଥିଲେ ଏହା ଅଳ୍ପ ମାତ୍ରାରେ ଦିଆଯାଏ । ପାରାସେଟାମୋଲ ଏକ ସାମାନ୍ୟ ଯନ୍ତ୍ରଣାନିରୋଧୀ ଶ୍ରେଣୀର ଔଷଧ । ଏହା ଉଲ୍ଲେଖନୀୟ ପ୍ରଦାହନିବାରକ ନ ହୋଇ କିପରି କାମ କରେ ତାହା ସ୍ପଷ୍ଟରୂପେ ଜଣାଯାଇ ନାହିଁ । ପାରାସିଟାମଲ ସନ ୧୮୭୭ ଖ୍ରୀଷ୍ଟାବ୍ଦରେ ଆବିଷ୍କୃତ ହୋଇଥିଲା । ୟରୋପ ଓ ଯୁକ୍ତରାଷ୍ଟ୍ର ଆମେରିକାରେ ଏହା ଯନ୍ତ୍ରଣା ଓ ଜ୍ୱର ନିମନ୍ତେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହେଲେ ମଧ୍ୟ ଟାଇଲେନଲ ଓ ପାନାଡୋଲ ଭଳି ଅନ୍ୟ ନାମରେ ମିଳେ । ଏକ ଡୋଜର ହୋଲସେଲ ମୂଲ୍ୟ ୦.୦୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ଡୋଜର ମୂଲ୍ୟ ୦.୦୪ ଡଲାର ।
ସନାତନ ବିଶି  (୧୬ ନଭେମ୍ବର ୧୯୪୧ - ୧୪ ଅପ୍ରେଲ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୦୨ ଉପ-ନିର୍ବାଚନ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେଢ଼ାଖୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସନାତନ ବିଶି ୧୯୪୧ ମସିହାର ନଭେମ୍ବର ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଖଗେଶ୍ୱର ବିଶି ଓ ପତ୍ନୀଙ୍କ ନାମ ଯାଜ୍ଞସିନି ବିଶି । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ବାଣିଜ୍ୟରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ସନାତନ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ସେ ୨୦୦୮ ମସିହାରୁ ୨୦୦୯ ମସିହାଯାଏଁ ଓଡ଼ିଶା ରାଜ୍ୟ ସରକାରଙ୍କର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ସନାତନ ବିଶି ୨୦୨୦ ମସିହାର ଅପ୍ରେଲ ମାସ ୧୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ଝିଲିକ୍ ଭଟ୍ଟାଚାର୍ଯ୍ୟ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ୨୦୧୩ ମସିହାରେ ଝିଲିକ୍ ଓଡ଼ିଆ କଥାଚିତ୍ର ଟାର୍ଗେଟ୍ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ସେ ଆଖିରେ ଆଖିରେ, ଲଭ୍ ୟୁ ହମେଶା, ସୁପର ମିଛୁଆ, ଜଗା ହାତରେ ପଘା, ବେବି ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଝିଲିକ୍ ପଶ୍ଚିମବଙ୍ଗର କଲିକାତାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମୃତ୍ୟୁଞ୍ଜୟ ଭଟ୍ଟାଚାର୍ଯ୍ୟ ଏବଂ ମାଆ ସୁମନା ଭଟ୍ଟାଚାର୍ଯ୍ୟ । ସେ ଇଂରାଜୀ ବିଭାଗରେ ସ୍ନାତକ ହାସଲ କରିବା ପରେ ଭାରତ ନାଟ୍ୟମ୍‌ରେ ସ୍ନାତକୋତ୍ତର ହାସଲ କରିଥିଲେ । ଝିଲିକ୍ ଫ୍ୟାସନ୍ ଡିଜାଇନ୍ ସ‌ହ ସନ୍ତରଣ ଏବଂ ବାସ୍କେଟ ବଲ୍ ଖେଳିବାକୁ ପସନ୍ଦ କରନ୍ତି । ସେ ଏକ ଚଳଚ୍ଚିତ୍ର ରାବଣରେ ନୃତ୍ୟ ନିର୍ଦ୍ଦେଶନା ଦେଇଛନ୍ତି । ଅଭିନୟ ଜୀବନ ୨୦୧୩ ମସିହାରେ ଝିଲିକ୍ ଓଡ଼ିଆ କଥାଚିତ୍ର ଟାର୍ଗେଟ୍ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ମିହିର ଦାସଙ୍କ ପୁଅ ଅମ୍ଳାନ ଦାସ ଅଭିନୟ ଆରମ୍ଭ କରିଥିଲେ । ସେହି ବର୍ଷ ଝିଲିକ୍ ଏକ ବଙ୍ଗଳା ଚଳଚ୍ଚିତ୍ର କ୍ଲାସ୍‌ମେଟ୍‌ରେ ମଧ୍ୟ ଅଭିନୟ କରିଥିଲେ । ଏହା ପରେ ୨୦୧୪ରେ ଝିଲିକ୍ ସାର୍ଥକ ମୁଭିଜ୍‌ର ଚଳଚ୍ଚିତ୍ର ଆଖିରେ ଆଖିରେରେ ନାୟକ ବାବୁଶାନ୍‌ଙ୍କ ସ‌ହ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ବାବୁଶାନ୍‌ଙ୍କ ସ‌ହ ଲେଖୁ ଲେଖୁ ଲେଖିଦେଲି, ସୁପର ମିଛୁଆ, ଜବରଦସ୍ତ ପ୍ରେମିକ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ଝିଲିକ୍ ଅଭିନେତା ଅରିନ୍ଦମ ରାୟଙ୍କ ସ‌ହ ଲଭ୍ ୟୁ ହମେଶାରେ ଅଭିନୟ କରିଥିଲେ । ଅଭିନେତା ଅନୁଭବ ମହାନ୍ତିଙ୍କ ସ‌ହ ଝିଲିକ୍ ଜଗା ହାତରେ ପଘା, ଅଗସ୍ତ୍ୟ, ବେବି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୭ରେ ଝିଲିକ୍ ଅଭିନେତା ସମ୍ବିତ ଆଚାର୍ଯ୍ୟଙ୍କ ସ‌ହ ତମକୁ ଦେଖିଲା ପରେ ଚଳଚ୍ଚିତ୍ରରେ ଅଭିନୟ କରିଥିଲେ । ଏହାପରେ ସେ ନାୟକ ଜ୍ୟୋତି ରଞ୍ଜନ ନାୟକଙ୍କ ସ‌ହ ତୁ ମୋ ହିରୋ କଥାଚିତ୍ରରେ ଅଭିନୟ କରିଥିଲେ । ଦୀପାବଳୀ ସମୟରେ ଏହି କଥାଚିତ୍ରଟିର ମୁକ୍ତିଲାଭ କରିଥିଲା । ଏହି କଥାଚିତ୍ରଟିରେ ଝିଲିକ୍ ଜଣେ ମାଆ ଭୂମିକାରେ ଅଭିନୟ କରିଥିଲେ । ୨୦୧୮ରେ ଝିଲିକ୍ ଏବଂ ଜ୍ୟୋତିଙ୍କ ଅଭିନୀତ ଚଳଚ୍ଚିତ୍ର ଓଲେ ଓଲେ ଦିଲ୍ ବୋଲେ ମୁକ୍ତିଲାଭ କରିଥିଲା ପଣା ସଂକ୍ରାନ୍ତି ଅବସରରେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ କୈଳାସ ମହାପାତ୍ର । ସିଦ୍ଧାନ୍ତ ମହାପାତ୍ର, ମିହିର ଦାସ, ରାଜୀବ, ପ୍ରିୟଙ୍କା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ମୃଗଶିରା ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ଚାନ୍ଦ୍ରମାନ ମାସକୁ ମାର୍ଗଶିର ବା ମଗୁଶିର କୁହାଯାଏ । ଏହାର ପୂର୍ବବର୍ତ୍ତୀ ମାସ କାର୍ତ୍ତିକ ଓ ପରବର୍ତ୍ତୀ ମାସ ପୌଷ । ମାର୍ଗଶିର ଓ ଏହାର ପୂର୍ବବର୍ତ୍ତୀ ମାସ କାର୍ତ୍ତିକ ହେମନ୍ତ ଋତୁ । ଏହା ଓଡ଼ିଆ ହିନ୍ଦୁମାନଙ୍କର ଅଷ୍ଟମ ଚାନ୍ଦ୍ରମାନ ମାସ ଅଟେ।
ସାମାଲଖା ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ପନିପତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାମାଲଖା ୨୯.୨୩୫୮ ଉତ୍ତର ଅକ୍ଷାଂଶ ଓ ୭୭.୦୧୩୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାମାଲଖା ସହରର ମୋଟ ଜନସଂଖ୍ୟା ୨୯୮୫୬ ଅଟେ । ସେଥି ମଧ୍ୟରୁ ୫୪.୭୧% ଜଣ ପରୁଷ ହୋଇଥିବା ବେଳେ ୪୫.୨୯% ଜଣ ନାରୀ ଅଟନ୍ତି । ସାମାଲଖାର ସାକ୍ଷରତା ହାର ୬୭.୯୩% ଅଟେ । ଏହା ଜାତୀୟ ହାରଠାରୁ -୩.୦୯% ପ୍ରତିଶତ କମ ଅଟେ । ସେଥିରୁ ୪୦.୩୪% ପ୍ରତିଶତ ପୁରୁଷ ଓ ୨୭.୫୯% ନାରୀ ଅଟନ୍ତି । ୧୪.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାମାଲଖାର ସରକାରୀ ଭାଷା ଅଟେ ।
ଆହେ ଦୟାମୟ ବିଶ୍ୱ ବିହାରୀ ଓଡ଼ିଆ ଭାଷାର ଏକ ପ୍ରାର୍ଥନା । ଏହା ଓଡ଼ିଆ ଶିକ୍ଷକ ଓ କବି ରାମକୃଷ୍ଣ ନନ୍ଦଙ୍କ  "ଝୁମୁକା"  କବିତା ସଂକଳନରୁ ଆନୀତ । ଏହି ପ୍ରାର୍ଥନାଟି ଗାନ୍ଧୀଙ୍କର ସାବରମତୀ ଆଶ୍ରମର ପ୍ରାର୍ଥନା ସଭାରେ ବୋଲାଯାଉଥିଲା। ପାରମ୍ପରିକ ଭାବେ ଏହି ଗୀତଟିକୁ ଓଡ଼ିଶୀ ସଙ୍ଗୀତର ଚକ୍ରକେଳୀ ବୃତ୍ତର ଛାନ୍ଦ ଭାବେ ଗାୟନ କରାଯାଏ । ଗୀତଟି ଓଡ଼ିଆ ଚଳଚ୍ଚିତ୍ର ବଳିଦାନରେ ମଧ୍ୟ ସ୍ଥାନ ପାଇଥିଲା । ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି ୧ ଜଳ ସ୍ଥଳ ବନ ଗିରି ଆକାଶ, ତୁମ ଲୀଳା ସବୁଠାରେ ପ୍ରକାଶ ୨ ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି  ତୁମେ ଶୁଭ ବୁଦ୍ଧି ପରା ସିଖାଅ, ତୁମେ ଭଲ ବାଟ ପରା ଦେଖାଅ ୩ ମୋର କାମକୁ କରାଅ ସରସ, ମୋର ମୁଖେ ଦିଅ ଚିର ହରଷ ୪ ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି  ତୁମ ଚରଣରେ ମୋର ଭକତି, ଦିଅ ବିପଦେ ସାହସ ଶକତି ୫ କୂଟ କପଟ ସ୍ୱଭାବ ଯାହାର, ତାଙ୍କୁ ଦୂରୁ ମୁଁ କରଇ ଜୁହାର ୬ ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି  ମୋତେ ନମିଶାଅ ତାଙ୍କ ସାଥିରେ, ସଦା ରଖ ସାଧୁଜନ କତିରେ ୭ ଦୟା ବିନୟ ହେଉ ମୋ ଭୂଷଣ, କାହା ମନେ ମୁଁ ନଦିଏ କଷଣ ୮ ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି  ଦୁଃଖୀ ଅରକ୍ଷିତ ସେବା କାରଣେ, ବଳ ଦିଅ ମୋର କର ଚରଣେ ୯ ସତ କହିବାକୁ କିଆଁ ଡରିବି, ସତ କହି ପଛେ ମଲେ ମରିବି ୧୦ ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି  ମୋତେ ଏତିକି ସିଖାଅ ସାଇଁ ହେ, ମୋର ଧନଜନ ଲୋଡା ନାହିଁ ହେ ୧୧ ତୁମେ ସବୁଠାରୁ ବଡ଼ ଠାକୁର, ସଦା ରହିବି ମୁଁ ତୁମ ପୟର ୧୨ ଆହେ ଦୟାମୟ ବିଶ୍ୱ ବିହାରୀ, ଘେନ ଦୟା ବହି ମୋର ଗୁହାରି
ଧନଞ୍ଜୟ ମହାନ୍ତି  (୬ ଜୁନ ୧୯୧୫ - ୧୪ ଫେବୃଆରୀ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧନଞ୍ଜୟ ମହାନ୍ତି ୧୯୧୫ ମସିହାର ଜୁନ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭାଗିରଥୀ ମହାନ୍ତି ଓ ପତ୍ନୀଙ୍କ ନାମ ସରସ୍ୱତୀ ମହାନ୍ତି । ରାଜନୈତିକ ଜୀବନ ଧନଞ୍ଜୟ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟ ଧନଞ୍ଜୟ ୧୯୯୧ ମସିହାର ଫେବୃଆରୀ ୧୪ ତାରିଖରେ ୭୫ ବର୍ଷ ବୟସରେ ମୃତ୍ୟବରଣ କରିଥିଲେ ।
ଟ୍ୟୁବରକୁଲିନ  (ଇଂରାଜୀ ଭାଷାରେ , ଅନ୍ୟ ନାମ ପ୍ୟୁରିଫାଏଡ ପ୍ରୋଟିନ ଡେରିଭେଟିଭ) ଏକ ପୁଷ୍ଟିସାର ମିଶ୍ରଣ ଯାହା ଯକ୍ଷ୍ମା ରୋଗ ନିର୍ଣ୍ଣୟରେ ସ‌ହାୟକ ହୁଏ  । ଏହାକୁ ଟ୍ୟବରକୁଲିନ ସ୍କିନ ଟେଷ୍ଟ   କୁହାଯାଏ ଓ ଅଧିକ ସଙ୍କଟାପନ୍ନ ଲୋକଙ୍କ ନିମନ୍ତେ ବ୍ୟବ‌ହାର କରିବାକୁ ସୁପାରିସ କରାଯାଏ । ଏହାକୁ ଇଞ୍ଜେକସନ ଆକାରରେ ଚର୍ମରେ   ଦିଆଯାଏ । ଏହି ଇଞ୍ଜେକସନ ଦେବାର ୪୮ ବା ୭୨ଘଣ୍ଟା ପରେ ଇଞ୍ଜେକସନ ଦେଇଥିବା ସ୍ଥାନରେ ୫ରୁ ୧୦ମିମି ଫୁଲା ହୋଇଥିଲେ ଯୁକ୍ତାତ୍ମକ ଫଳ ବୋଲି ଧରାଯାଏ । ଟ୍ୟୁବରକୁଲିନ ଇଞ୍ଜେକସନ ଦେଇଥିବା ସ୍ଥାନ ଲାଲ ଦେଖାଯାଏ, ଗଲୁ କରେ ଓ ଯନ୍ତ୍ରଣା ହୋଇପାରେ । ଆଲର୍ଜି ପ୍ରତିକ୍ରିୟା ବେଳେ ବେଳେ ଦେଖାଯାଏ । ପୂର୍ବରୁ ବିସିଜି ଟିକା ନେଇଥିବା ଲୋକର ଓ ଅନ୍ୟ ମାଇକୋବ୍ୟାକ୍ଟେରିଆ ସଂକ୍ରମଣ ହୋଇଥିଲେ ଏହି ଟ୍ୟୁବରକୁଲିନ ପରୀକ୍ଷାରେ ମିଛ ଯୁକ୍ତାତ୍ମକ ଫଳ ବା ଫଲ୍ସ ପଜିଟିଭ ଫଳ ଦେଖାଯାଇପାରେ । ସଂକ୍ରମଣର ୧୦ ସପ୍ତାହ ମଧ୍ୟରେ, ୬ମାସରୁ କମ ବୟସରେ ଓ ଅନେକ ବର୍ଷ ଧରି ସଂକ୍ରମିତ ହେଉଥିବା ଲୋକଙ୍କର ମିଛ ବିଯୁକ୍ତାତ୍ମକ ବା ଫଲ୍ସ ନେଗେଟିଭ ଫଳ ବାହାରିପାରେ । ଗର୍ଭାବସ୍ଥାରେ ଏହା ନିରାପଦ ରହେ । ମାଇକୋବ୍ୟାକ୍ଟେରିଅମ ଟ୍ୟୁବରକୁଲୋସିସ   ଏକ୍ସଟ୍ରାକ୍ଟରୁ ଏହି ଟ୍ୟୁବରକୁଲିନ ପ୍ରସ୍ତୁତ କରାଯାଏ । ସନ ୧୮୯୦ରେ ରବର୍ଟ କ‌କ୍ ଟ୍ୟୁବରକ୍ୟୁଲିନ ଆବିଷ୍କାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଡୋଜର ହୋଲସେଲ ମୂଲ୍ୟ ୦.୨୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।
ମଲବତ ପୂର୍ଣା  (ଜନ୍ମ ୧୦ ଜୁନ ୨୦୦୦) ଜଣେ ଭାରତୀୟ ପର୍ବତାରୋହୀ  । ସେ ତେଳେଙ୍ଗାନାର ପାକଳା ଗାଁରେ ଜନ୍ମଗ୍ରହଣ କରିଥିଲେ । ୨୫ ମଇ ୨୦୧୪ରେ ପୂର୍ଣା ମାତ୍ର ୧୩ବର୍ଷ ୧୧ ମାସ ବୟସରେ ଏଭରେଷ୍ଟ ଶୃଙ୍ଗର ସବୁଠାରୁ ଉଚ୍ଚତମ ଶୃଙ୍ଗ ଚଢ଼ିଥିଲେ । ଜୋରଡାନ ରୋମେରୋ ଏଭରେଷ୍ଟ ଚଢ଼ିଥିବା ସବୁଠୁ କନିଷ୍ଠତମ ପର୍ବତାରୋହୀ, ସେ ୧୩ ବର୍ଷ ୧୦ ମାସ ବୟସରେ ଏଭରେଷ୍ଟ ଶୃଙ୍ଗ ଚଢ଼ିଥିଲେ । ପୂର୍ଣାଙ୍କ ସାଙ୍ଗେ ଖମ୍ମମର ଆନନ୍ଦ କୁମାର ମଧ୍ୟ ଏଭରେଷ୍ଟ ସୃଙ୍ଗ ଚଢ଼ିଥିଲେ । ପ୍ରାରମ୍ଭିକ ଜୀବନ ପୂର୍ଣା ନିଜାମାବାଦ ଜିଲ୍ଲାର ପାକଳା ଗ୍ରାମରେ ଏକ ଆଦିବାସୀ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିରା ଦେବୀଦାସ ଓ ମାଆ ଲକ୍ଷ୍ମୀ ଚାଷି । ସେ ନିଜ ଶିକ୍ଷା ପାଇଁ ରେ ଯୋଗ ଦେଇଥିଲେ । ପୂର୍ଣାଙ୍କ ପର୍ବତ ଚଢ଼ିବା ଗୁଣକୁ ଡଃ ପ୍ରବୀନ କୁମାର ଦେଖିଥିଲେ ଓ ତେଳେଙ୍ଗାନା ସରକାର ତାଙ୍କୁ ଏଭରେଷ୍ଟ ସୃଙ୍ଗ ଚଢିବା ପାଇଁ ଚୟନ କରିଥିଲା ।ଏଭରେଷ୍ଟ ଚଢ଼ିବା ପ୍ରସ୍ତୁତିରେ ପୂର୍ଣା ଲଦାଖ ଓ ଦାର୍ଜିଲିଂର କିଛି ପର୍ବତ ଚଡ଼ିଥିଲେ ।
ତୀବ୍ର ନେକ୍ରୋଟାଇଜିଂ ଅଲସରେଟିଭ ଜିଞ୍ଜିଭାଇଟିସ  , ଯାହାକୁ ଟ୍ରେଞ୍ଚ ପାଟି ଭାବରେ ମଧ୍ୟ କୁହାଯାଏ, ଏହା ମାଢ଼ିର ଏକ ପ୍ରକାର ସଂକ୍ରମଣ । ଏଥିରେ ଯନ୍ତ୍ରଣା, ରକ୍ତସ୍ରାବ ଏବଂ ଦାନ୍ତ ମଧ୍ୟବର୍ତ୍ତୀ ସ୍ଥାନରେ ଘାଆ ହୋଇଯାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଖରାପ ନିଶ୍ୱାସ, ବଡ଼ ଲସିକା ଗ୍ରନ୍ଥି ଏବଂ ଥକାପଣ ଅନ୍ତର୍ଭୁକ୍ତ ହୋଇପାରେ । ଆରମ୍ଭ ସାଧାରଣତ ହଠାତ୍ ହୋଇଥାଏ । ଜଟିଳତା ମଧ୍ୟରେ ନେକ୍ରୋଟାଇଜିଂ ଅଲସରେଟିଭ୍ ପେରିଓଡୋଣ୍ଟାଇଟିସ୍   କିମ୍ବା କ୍ୟାନକ୍ରମ୍ ଓରିସ୍ ହୋଇପାରେ । ବିପଦ କାରକଗୁଡିକ ହେଉଛି ଧୂମପାନ, ଅସ୍ୱାସ୍ଥ୍ୟକର ପାଟି, ପୁଷ୍ଟିହୀନତା, ମାନସିକ ଚାପ ଏବଂ ଏଚ୍.ଆଇ.ଭି /ଏଡସ୍ ଭଳି ଦୁର୍ବଳ ପ୍ରତିରକ୍ଷା ପ୍ରଣାଳୀ । ଏହା ଫ୍ୱୁଜିଫର୍ମ ଓ ସ୍ପିରୋଚିଟ୍ ପ୍ରକାରର ଗ୍ରାମ-ନେଗେଟିଭ ବ୍ୟାକ୍ଟେରିଆ କାରଣରୁ ହେବା ଦେଖାଯାଏ । ଏହା ଛୁଆଁ ରୋଗ ନୁହେଁ। ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ । ଏହାକୁ ଏକ ନେକ୍ରୋଟାଇଜିଂ ମାଢ଼ି ରୋଗ ଭାବରେ ଶ୍ରେଣୀଭୁକ୍ତ କରାଯାଇଛି। ମୃତ ମାଢ଼ି ତନ୍ତୁ ନିଷ୍କାସନ, କ୍ଲୋରହେକ୍ସିଡାଇନ୍ ଗ୍ଲୁକୋନେଟ ଦେଇ ପାଟି ଧୋଇବା ଏବଂ ଆଣ୍ଟିବାୟୋଟିକ‌ଦ୍ୱାରା ଚିକିତ୍ସା କରାଯାଏ । ପ୍ରାୟ ପାଟିରେ ମେଟ୍ରୋନିଡାଜୋଲ ବ୍ୟବହୃତ ହୁଏ । ପୁନରାବୃତ୍ତି ରୋକିବା ପାଇଁ ପାଚନ ସ୍ୱଚ୍ଛତାକୁ ଉନ୍ନତ କରିବା ଗୁରୁତ୍ୱପୂର୍ଣ୍ଣ ହୁଏ । ଚିକିତ୍ସା ସହିତ ଏହା ସାଧାରଣତଃ କିଛି ଦିନ ପରେ ଏହାର ଉନ୍ନତି ହୁଏ । ତୀବ୍ର ନେକ୍ରୋଟାଇଜିଂ ଅଲସରେଟିଭ ଜିଞ୍ଜିଭାଇଟିସ ଏକ ବିରଳ ରୋଗ ଅଟେ । ଖ୍ରୀଷ୍ଟପୂର୍ବ ଚତୁର୍ଥ ଶତାବ୍ଦୀରୁ ଏହି ଅବସ୍ଥା ଜଣାଶୁଣା। ଆଧୁନିକ ଚିକିତ୍ସା ବର୍ଣ୍ଣନା ଜନ୍ ହଣ୍ଟରଙ୍କ ଦ୍ୱରା ୧୭୭୮ ମସିହାରୁ ଆରମ୍ଭ ହୋଇଥିଲା । ଖରାପ ପରିସ୍ଥିତି ଏବଂ ଅତ୍ୟଧିକ ଚାପ ଯୋଗୁଁ ଅନେକ ସୈନିକଙ୍କର ଏହି ରୋଗ ହୋଇଥିଲା ।
ପ୍ରହ୍ଲାଦ ସିଂ ଟିପାନିୟା ଜଣେ ଭାରତୀୟ ଲୋକ ଗାୟକ, ଯିଏ ମଧ୍ୟପ୍ରଦେଶରୁ ମାଲଭି ଲୋକ ଶୈଳୀରେ କବୀର ଭଜନରେ ଅଭିନୟ କରନ୍ତି । ସେ ତମ୍ବୁରା, ଖର୍ତାଲ, ମଞ୍ଜିରା, ଢୋଲକ, ହାରମୋନିୟମ ଏବଂ ଭାଓଲିନ ବାଦକଦ୍ୱାରା ଏକ ସଂଗୀତ ପ୍ରଦର୍ଶନ କରନ୍ତି । ଲୋକ ସଂଗୀତରେ ଫିଲ୍ମି ଟ୍ୟୁନ୍ ଏବଂ ସିନ୍ଥେଟିକ ଧ୍ୱନି ମିଶ୍ରଣର ଧାରାଦ୍ୱାରା ଅଜ୍ଞାତ ହୋଇ ପ୍ରହ୍ଲାଦ ଜୀ ଏକ ମାଲୱି ଲୋକ ସଂଗୀତ ପ୍ରତିପୋଷଣ କରିଛନ୍ତି । ସେ ପରିବେଷଣ କରିଥିବା ଏକ ନୂତନ ଧ୍ୱନି ବାୟୋଲିନ, ଯାହା ବର୍ତ୍ତମାନ ତାଙ୍କ ଅଞ୍ଚଳର ଭଜନ ମାଣ୍ଡାଲିସ ପାଇଁ ଏକ ଟ୍ରେଣ୍ଡରେ ପରିଣତ ହୋଇଛି । ପ୍ରାରମ୍ଭ ଜୀବନ ପ୍ରହ୍ଲାଦ ଟିପାନିୟା ୭ ସେପ୍ଟେମ୍ବର ୧୯୫୪ରେ ମଧ୍ୟପ୍ରଦେଶର ଲୁଣିଆଖେଡି, ତାରାନା, ମାଲୱା, ମାଲଭି ବାଲାଇ ଜାତି ପରିବାରରେ ଜନ୍ମଗ୍ରହଣ କରିଥିଲେ । ବୃତ୍ତି ପ୍ରହ୍ଲାଦ ସିଂ ତିପାନ୍ୟା ବ୍ରିଟେନ, ଆମେରିକା ଏବଂ ପାକିସ୍ଥାନ ତଥା ଭାରତରେ  ଆମେରିକାର କବୀର ଯାତ୍ରା  ଏବଂ  ହାଡ-ଅନହଦ  ନାମକ ବିଭିନ୍ନ ଯାତ୍ରାରେ ଭ୍ରମଣ କରିଛନ୍ତି ଏବଂ ତାଙ୍କ ସଙ୍ଗୀତ ଇନ୍ଦୋର ଇସର ଅଲ ଇଣ୍ଡିଆ ରେଡିଓ ଷ୍ଟେସନରେ ବଜାଯାଇଥିଲା । ଭୋପାଳ, ଜବଲପୁର, ପାଟନା, ଲକ୍ଷ୍ନୌ, କାନପୁର ସମେତ ଏହା ମଧ୍ୟ ଦ୍ୱାରଦେଶରେ ପ୍ରଦର୍ଶିତ ହୋଇଛି । ମଧ୍ୟପ୍ରଦେଶ ସରକାରଙ୍କଦ୍ୱାରା ଶିଖର ସାମ୍ମାନ  (୨୦୦୫), ୨୦୦୭ରେ ସଂଗୀତ ନାଟକ ଏକାଡେମୀ ପୁରସ୍କାର ଏବଂ ୨୦୧୧ରେ ପଦ୍ମଶ୍ରୀ ସମେତ ତିପାନ୍ୟା ଅନେକ ପୁରସ୍କାର ଗ୍ରହଣ କରିଛନ୍ତି  । ସେ ବାର୍ଷିକ ସୁଫି ସଂଗୀତ ମହୋତ୍ସବ, ରୁହାନିଆତ୍ ଏବଂ ଅସଂଖ୍ୟ କବୀର ମହୋତ୍ସବରେ ମଧ୍ୟ ଅଭିନୟ କରିଥିଲେ । ସେ  "ସଦଗୁରୁ କବୀର ଶୋଧ ସଂସ୍ଥାନ"  ନାମକ ଏକ କାର୍ଯ୍ୟକ୍ରମ ମଧ୍ୟ ପରିଚାଳନା କରନ୍ତି । ସେ ବିଏସସି ସ୍ନାତକ ଏବଂ ସରକାରୀ ବିଦ୍ୟାଳୟରେ ଗଣିତ ଏବଂ ବିଜ୍ଞାନର ଶିକ୍ଷକ ଅଟନ୍ତି । ସେ ୧୯୮୦ରେ ସରକାରୀ ମହାବିଦ୍ୟାଳୟ ଦେୱାସ ବିକ୍ରମ ବିଶ୍ୱବିଦ୍ୟାଳୟ ଉଜ୍ଜଇନରୁ ବିଏ ଏବଂ ଏମ  (ଇତିହାସ) କରିଛନ୍ତି  । ବର୍ତ୍ତମାନ ସେ କନସିଆ ମିଡିଲ ଗ୍ୟାର୍ଲ ସ୍କୁଲରେ ପ୍ରଧାନଶିକ୍ଷକ ଅଛନ୍ତି ।  "ଅଜବ ସହର- ଦି କବୀର ପ୍ରୋଜେକ୍ଟ"  ନାମକ ଏକ ପ୍ରୋଜେକ୍ଟ ଅଧୀନରେ ଶବନମ ବିର୍ମାନୀଙ୍କଦ୍ୱାରା ଭାରତୀୟ ଡକ୍ୟୁମେଣ୍ଟାରୀ ଚଳଚ୍ଚିତ୍ର ନିର୍ମାତା ନିର୍ମିତ ୩ଟି ଡକ୍ୟୁମେଣ୍ଟାରୀ ଚଳଚ୍ଚିତ୍ରରେ ଅଂଶ ମଧ୍ୟ ରହିଛି । ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ ଏବଂ ମଧ୍ୟପ୍ରଦେଶର ଦେୱାସ-ଶଜାପୁର ସଂସଦୀୟ ନିର୍ବାଚନ ମଣ୍ଡଳୀରୁ ୨୦୧୯ରେ ଲୋକ ସଭା ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରିଥିଲେ । ପ୍ରହ୍ଲାଦ ସିଂ ଏକ ଶକ୍ତିଶାଳୀ ଗୀତ ଶୈଳୀକୁ ତାଙ୍କ ଦର୍ଶକଙ୍କ ସହ ଯୋଗାଯୋଗ କରିବାର ଚୁମ୍ବକୀୟ ଦକ୍ଷତା ସହିତ ମିଶ୍ରଣ କରନ୍ତି । ତାଙ୍କର କନ୍ସର୍ଟ ସଂଗୀତର ମନୋରଞ୍ଜନଠାରୁ ଅଧିକ । ସେ କବୀରଙ୍କ ଆଧ୍ୟାତ୍ମିକ ଏବଂ ସାମାଜିକ ଚିନ୍ତାଧାରା ସହିତ ଗଭୀର ଯୋଗଦାନ ରଖିଛନ୍ତି । ମାଲୱାରେ ସେ କେବଳ ଜଣେ ଗାୟକ ଭାବରେ ପ୍ରଶଂସିତ ନୁହଁନ୍ତି, ବରଂ ବ୍ୟକ୍ତିଗତ ତୀବ୍ରତା ଏବଂ ଯୋଗଦାନ ସହିତ କବୀରଙ୍କ ବାର୍ତ୍ତା ପ୍ରଚାର କରୁଥିବା ବ୍ୟକ୍ତି ଭାବରେ ମଧ୍ୟ ସମ୍ମାନିତ । ତାଙ୍କର କନସର୍ଟଗୁଡିକ କ୍ଷୁଦ୍ର ବିଭାଜନ, ସାମ୍ପ୍ରଦାୟିକତା, ଖାଲି ରୀତିନୀତି ଏବଂ କପଟୀତାଠାରୁ ଉର୍ଦ୍ଧ୍ୱକୁ ବୃଦ୍ଧି ହେବା ଏବଂ ପ୍ରେମକୁ ଚରମ ଧର୍ମ ଭାବରେ ଗ୍ରହଣ କରିବାର ଆବଶ୍ୟକତା ଉପରେ ଜୋର ଦେଇଥାଏ ।
ପୋଲସରା  (କ୍ରମିକ ସଂଖ୍ୟା: ୧୨୪) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପୋଲସରା  (ବି), ବୁଗୁଡ଼ା  (ବି), ପୋଲସରା ବ୍ଳକ ଓ ବୁଗୁଡ଼ା ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଶ୍ରୀକାନ୍ତ ସାହୁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଗୋକୁଳାନନ୍ଦ ମଲ୍ଲିକଙ୍କଠାରୁ ୨୧୨୧୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ନିରଞ୍ଜନ ପ୍ରଧାନ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରାମକୃଷ୍ଣ ପଟ୍ଟନାୟକଙ୍କଠାରୁ ୧୧,୩୨୨ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୨୦୦୯ ଓ ୨୦୧୪ରେ କେବଳ ୨ଥର ନିର୍ବାଚନ ଅନୁଷ୍ଠିତ ହୋଇଛି ।
ଦୁର୍ଯ୍ୟୋଧନ ଗରଡ଼ିଆ  (୭ ଜୁଲାଇ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ରେଙ୍ଗାଲି ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୁର୍ଯ୍ୟାଧନ ୧୯୪୭ ମସିହାର ଜୁଲାଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଛବିଳ ଗରଡ଼ିଆ ଓ ପତ୍ନୀଙ୍କ ନାମ ଯାଜ୍ଞସେନୀ ଗରଡ଼ିଆ । ତାଙ୍କର ଶିକ୍ଷାଗତ ଯୋଗ୍ୟତା ହେଉଛି ମାଟ୍ରିକ୍ । ରାଜନୈତିକ ଜୀବନ ଦୁର୍ଯ୍ୟୋଧନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ଦୁର୍ଯ୍ୟୋଧନ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ି ୩୨,୬୫୬ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୧୩,୭୮୪ ଖଣ୍ଡ ଭୋଟରେ ପରାସ୍ତ କରି ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଓ ୩୧,୩୩୫ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୪ ଅପ୍ରେଲ ବର୍ଷର ୯୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୯୫ତମ  । ବର୍ଷ ଶେଷ ହେବା ପାଇଁ ଆଉ ୨୭୧ ଦିନ ବାକି ଅଛି ।
କନ୍ନଗୀ  (ଆନୁମାନିକ ଖ୍ରୀଷ୍ଟାବ୍ଦ ୧୦୦-୩୦୦) ହେଉଛନ୍ତି ଜଣେ ମହିୟସୀ ତାମିଲ୍ ମହିଳା  । ଇଲାଂଗୋ ଅଡିଗଲ୍‍ଙ୍କଦ୍ୱାରା ଲିଖିତ ଶିଳାପଦିକରଣ ପୁସ୍ତକ ତଥା କଥାଚିତ୍ରର ମୁଖ୍ୟ ନାରୀ ଚରିତ୍ର ହେଉଛନ୍ତି କନ୍ନଗୀ । ନିଜ ସ୍ୱାମୀ କୋଭଲନ୍‍ଙ୍କ ଅକାରଣ ମୃତ୍ୟୁର କାରଣ ସାଜିଥିବା ମଦୁରାଇର ପାଣ୍ଡ୍ୟ ରାଜାଙ୍କ ବିରୁଦ୍ଧରେ କନ୍ନଗୀଙ୍କ ପ୍ରତିଶୋଧର କାହାଣୀ ଏହି ଚଳଚ୍ଚିତ୍ରର ମୁଖ୍ୟ ବିଷୟବସ୍ତୁ । ଇତିହାସ ପୁହାର ଗ୍ରାମରେ ବୈଶ୍ୟମାନଙ୍କର ନାଗାରଥାର୍ ଗୋଷ୍ଠୀର ଜଣେ ସମ୍ଭ୍ରାନ୍ତ ବଣିକଙ୍କ ପୁତ୍ର ଥିଲେ କୋଭଲନ୍ । ସେ କନ୍ନଗୀଙ୍କୁ ବିବାହ କରିଥିଲେ । କୋଭଲନ୍ ମାଧବୀନାମିକା ଜଣେ ନର୍ତ୍ତକୀଙ୍କ ମୋହରେ ପଡ଼ି ନିଜର ଧନ ସମ୍ପତ୍ତି ମାଧବୀଙ୍କ ଉପରେ ଉଡ଼ାଇବାକୁ ଲାଗିଲେ । ସମ୍ପୂର୍ଣ୍ଣ ଭାବେ ଦରିଦ୍ର ହେବାପରେ କୋଭଲନ୍‍ଙ୍କ ଜ୍ଞାନ ଉଦୟ ହେଲା ଓ ସେ ନିଜ ସ୍ତ୍ରୀ କନ୍ନଗୀଙ୍କ ପାଖକୁ ଫେରି ଆସିଲେ । କନ୍ନଗୀଙ୍କ ମୂଲ୍ୟବାନ ଅଳଙ୍କାର ବିକି ସେଥିରୁ ମିଳିଥିବା ପଇସାକୁ ନେଇ ମଦୁରାଇରେ ବ୍ୟବସାୟ କରି ନିଜ ହୃତ ବୈଭବ ଫେରି ପାଇବାକୁ କୋଭଲନ୍ ଆଶା କରିଥିଲେ । ସେ ସମୟରେ ପାଣ୍ଡ୍ୟ ରାଜବଂଶର ପ୍ରଥମ ନିଦୁଂଜ ଚେଲିୟାନ୍ ମଦୁରାଇରେ ରାଜୁତି କରୁଥିଲେ । କୋଭଲନ୍ ନିଜ ସ୍ତ୍ରୀଙ୍କ ଚୁଡ଼ି ବିକିବାକୁ ଚେଷ୍ଟା କରୁଥିବା ସମୟରେ ଏହା ପୂର୍ବରୁ ଚୋରି ଯାଇଥିବା ରାଣୀଙ୍କ ଅଳଙ୍କାର ବୋଲି ମିଥ୍ୟା ସନ୍ଦେହ ସୃଷ୍ଟି ହେଲା । କୋଭଲନ୍‍ ରାଣୀଙ୍କ ଅଳଙ୍କାର ଚୋରାଇଛନ୍ତି ବୋଲି ମିଥ୍ୟା ଅଭିଯୋଗ କରାଗଲା ଓ ବିଚାର କରାନଯାଇ କୋଭଲନ୍‍ଙ୍କ ମୁଣ୍ଡଚ୍ଛେଦ କରାଗଲା । କନ୍ନଗୀ ଏହା ଜାଣିବା ପରେ ରାଗରେ ନିଆଁବାଣ ହୋଇଗଲେ ଓ ରାଜାଙ୍କ ସମ୍ମୁଖରେ ନିଜ ସ୍ୱାମୀଙ୍କ ନିର୍ଦ୍ଦୋଷତା ପ୍ରମାଣ କରିବା ପାଇଁ ବାହାରି ପଡ଼ିଲେ । ରାଜାଙ୍କ ଦରବାରକୁ ଆସି କନ୍ନଗୀ କୋଭଲନ୍‍ଙ୍କଠାରୁ ଜବତ ହୋଇଥିବା ଚୁଡ଼ିରେ ମାଣିକ୍ୟ ଥିବା ଦେଖାଇଲେ ଯେବେକି ରାଣୀଙ୍କ ହଜିଯାଇଥିବା ଚୁଡ଼ିରେ ମୁକ୍ତା ଖଚିତ ହୋଇଥିଲା । ଘୋର ଅନ୍ୟାୟ କରିଥିବା ରାଜା ନିଜ ଭୁଲ ବୁଝିପାରି ଲାଜରେ ଆତ୍ମହତ୍ୟା କଲେ । ସମସ୍ତ ମଦୁରାଇ ସହର ଜଳିଯାଉ ବୋଲି ରାଗରେ କନ୍ନଗୀ ଅଭିଶାପ ଦେଇଥିଲେ । ଜଣେ ସତୀର ଏପରି ଅଭିଶାପରେ ପାଣ୍ଡ୍ୟମାନଙ୍କ ରାଜଧାନୀ ଜଳିବାକୁ ଲାଗିଲା ଓ ବହୁ ଧନଧାନ୍ୟ ପୋଡ଼ି ନଷ୍ଟ ହୋଇଗଲା । ପରେ ଦେବୀ ମୀନାକ୍ଷୀଙ୍କ ଅନୁରୋଧ ଓ ଆଶ୍ୱାସନାରେ କନ୍କଗୀଙ୍କ କ୍ରୋଧ ଶାନ୍ତ ହେଲା ଓ ସେ ମୋକ୍ଷପ୍ରାପ୍ତି କଲେ । ଏହି କାହାଣୀ କବି ଇଲାଂଗୋ ଆଡିଗଲ୍‍ଙ୍କ କବିତା ଶିଳାପଦିକରଣରେ ବର୍ଣ୍ଣିତ ହୋଇଛି । ପୂଜା କନ୍ନଗୀ ବା କନ୍ନକୀ ଅମ୍ମା ସତୀତ୍ୱର ପ୍ରତୀକ ଓ ଜଣେ ମହାନ ଦେବୀ ରୂପେ କେତେକ ସ୍ଥାନରେ ପୂଜା ପାଆନ୍ତି । ଶ୍ରୀଲଙ୍କାର ସିଂହଳୀ ବୌଦ୍ଧଧର୍ମାବଲମ୍ବୀମାନେ କନ୍ନଗୀଙ୍କୁ ପତ୍ତିନୀ ଦେବୀ ଭାବେ ପୂଜା କରନ୍ତି । ସିଂହଳୀ ତାମିଲ୍ ହିନ୍ଦୁମାନଙ୍କ ମଧ୍ୟରେ କନ୍ନକୀ ଅମ୍ମା ଓ ଦକ୍ଷିଣ ଭାରତୀୟ କେରଳ ରାଜ୍ୟରେ କୋଦୁଂଗଲୁର୍ ଭଗବତୀ ଓ ଆଟୁକାଲ୍ ଦେବୀ ନାମରେ ମଧ୍ୟ ସେ ପୂଜିତା । କେରଳୀମାନଙ୍କ ବିଶ୍ୱାସ ଯେ ଭଦ୍ରକାଳୀଙ୍କ ଅବତାର କନ୍ନଗୀ ଦେବୀ କୋଦୁଂଗଲୁର୍‍ଠାରେ ଆବିର୍ଭୂତା ହୋଇଥିଲେ ଓ କୋଦୁଂଗଲୁର୍ ମନ୍ଦିରରେ ମୋକ୍ଷଲାଭ କରିଥିଲେ । କନ୍ନଗୀଙ୍କ ଲୋକପ୍ରିୟତା ଆର୍. ଏସ୍. ମଣିଙ୍କ ନିର୍ଦ୍ଦେଶନାରେ ୧୯୪୨ ମସିହାରେ କନ୍ନଗୀ ନାମକ ଏକ ଚଳଚ୍ଚିତ୍ର ନିର୍ମିତ ହୋଇଥିଲା । ଶିଳାପଦିକାରମ୍ ବା ଶିଳାପଦିକରଣ ଉପରେ ପର୍ଯ୍ୟବସିତ ଏହା ପ୍ରଥମ ତାମିଲ୍ ଚଳଚ୍ଚିତ୍ର ଥିଲା । ସମାନ ବିଷୟବସ୍ତୁ ଉପରେ ୧୯୬୪ ମସିହାରେ ପୁମ୍ପୁହାର ନାମକ ଆଉ ଏକ ଚଳଚ୍ଚିତ୍ର ପ୍ରକାଶ ପାଇଥିଲା । ଚେନ୍ନାଇ  (ମାନ୍ଦ୍ରାଜ)ର ମରିନା ବେଳାଭୂମିରେ କନ୍ନଗୀଙ୍କର ଏକ ପ୍ରସ୍ତର ମୂର୍ତ୍ତି ରହିଛି  । ଏଥିରେ ଶିଳାପଦିକରଣର ଏକ ଦୃଶ୍ୟ ଯେଉଁଥିରେ କନ୍ନଗୀ ହାତରେ ଚୁଡ଼ି ଧରିଛନ୍ତି ତାହା ପ୍ରଦର୍ଶିତ ହୋଇଛି । ଯାନବାହନ ଚଳାଚଳରେ ବାଧା ସୃଷ୍ଟି କରୁଥିବା କାରଣରୁ ୨୦୦୧ ମସିହାରେ ଏହି ମୂର୍ତ୍ତିକୁ ହଟାଇ ଦିଆଯାଇଥିଲା । ୨୦୦୬ ମସିହାରେ ଏହାକୁ ପୁନର୍ବାର ପ୍ରତିଷ୍ଠା କରାଗଲା । ପତ୍ତିନୀ ଦେବୀ ବା କନ୍ନଗୀଙ୍କ ଉପରେ ୨୦୧୬ ମସିହା ମଇ ୫ ତାରିଖ ଦିନ ଶ୍ରୀଲଙ୍କାରେ ପତ୍ତିନୀ ନାମକ ଏକ ସିଂହଳୀ ଚଳଚ୍ଚିତ୍ର ପ୍ରଦର୍ଶିତ ହୋଇଥିଲା ଓ ଏଥିରେ ପୂଜା ଉମାଶଙ୍କର ମୁଖ୍ୟ ଭୂମିକାରେ ଅଭିନୟ କରିଥିଲେ । ୧୯୯୦ ଦଶନ୍ଧିରେ ଦୂରଦର୍ଶନରେ ଉପାସନା ନାମକ ଏକ ଧାରାବାହିକ ପ୍ରସାରିତ ହେଉଥିଲା । ଏହି ଧାରାବାହିକ ଶିଳାପଦିକାରମ୍ ଓ ମଣିମେକଳାଇ ପୁସ୍ତକମାନଙ୍କରେ ବର୍ଣ୍ଣିତ କାହାଣୀ ଉପରେ ପର୍ଯ୍ୟବସିତ ଥିଲା ।
କାମାକ୍ଷା ମନ୍ଦିର, ଆସାମର ରାଜଧାନୀ ଦିଶପୁରରୁ ୧୦ କି.ମି ଦୂର ବ୍ରହ୍ମପୁତ୍ର ନଦୀ କୂଳରେ ଗୁଆହାଟୀ ସହରରେ ଅବସ୍ଥିତ ଏକ ହିନ୍ଦୁ ମନ୍ଦିର, ଏଠାରେ ମାଆ କାମାକ୍ଷା ପୂଜା ପାଉଛନ୍ତି । ୫୧ ଶକ୍ତି ପୀଠ ମଧ୍ୟରେ ଏହା ଅନ୍ୟତମ । ରଜୋବତୀ ହେଉଥିବା ଦେବୀମାନଙ୍କ ମଧ୍ୟରେ ପ୍ରମୁଖ ରୂପେ ପରିଗଣିତା ହୁଅନ୍ତି କାମାକ୍ଷାଦେବୀ । କାମାକ୍ଷା ପୀଠ ହେଉଛି ଯୋନି ପୀଠ । ପୌରାଣିକ ପୌରାଣିକ କଥାନୁଯାୟୀ ଦକ୍ଷ ଯଜ୍ଞରେ ସତୀ ଝାସ ଦେବା ପରେ ତାଙ୍କର ଶବକୁ ଧରି ଶିବ ଯେତେବେଳେ ତାଣ୍ଡବ ନୃତ୍ୟ ଆରମ୍ଭ କଲେ ସେଥିରେ ପୃଥିବୀ ଧ୍ୱଂସ ପାଇ ଯିବାର ଆଶଙ୍କା ସୃଷ୍ଟି ହେଲା । ତେଣୁ ସୁଦର୍ଶନ ଚକ୍ର ପ୍ରେରଣ କରି ଭଗବାନ ବିଷ୍ଣୁ ସତୀଙ୍କର ଶବକୁ ଖଣ୍ଡ ବିଖଣ୍ଡିତ କରିଦେଲେ । ସତୀଙ୍କର ଏହି ଖଣ୍ଡବିଖଣ୍ଡିତ ଅଙ୍ଗ ଯେଉଁସବୁ ସ୍ଥାନରେ ନିପତିତ ହେଲା ସେହିସବୁ ସ୍ଥାନ ଶକ୍ତି ପୀଠ ଭାବରେ ପରିଗଣିତ ହେଲା। ଏଠାରେ ସତୀଙ୍କର ଗୃହୟାଙ୍ଗ ବା ମହାମୁଦ୍ରା ନିପତିତ ହୋଇଥିଲା। ତେଣୁ ଏହାକୁ ମହା ବା ଯୋନି ପୀଠ କୁହାଗଲା। ଏହି ପୀଠ ସହିତ ଦେବୀ କାମାକ୍ଷା ରଜସ୍ୱଳା ହେବାର ବିଧି ଜଡ଼ିତ । ଗୁଆହାଟୀ ନଗରୀର ଅନ୍ୟ ନାମ କାମରୂପା। କାମଦେବ ଶିବଙ୍କ ତପସ୍ୟା ଭଙ୍ଗ କରିଥିଲେ।ଏଥିରେ ଶିବ କ୍ରୋଧିତ ହୋଇ କାମଦେବଙ୍କୁ ଚାହିଁବାରୁ ତାଙ୍କ ତୃତୀୟ ନେତ୍ରର ଅଗ୍ନିରେ କାମଦେବ ଭସ୍ମ ହୋଇଗଲେ । କାମଦେବଙ୍କ ପତ୍ନୀ ରତି ଦେବୀ ଶିବଙ୍କୁ ପୂଜା କରି ତାଙ୍କୁ ସନ୍ଟୁଷ୍ଟ କଲେ ଓ ଏବଂ ପତିଙ୍କ ନୂତନ ରୂପ ପାଇଁ ପ୍ରାର୍ଥନା କଲେ । ଶିବ ରତିଙ୍କ ପ୍ରାର୍ଥନାରେ ସନ୍ଟୁଷ୍ଟ ହୋଇ କାମଦେବଙ୍କୁ ନୂତନ ରୂପ ପ୍ରଦାନ କଲେ । କାମଦେବଙ୍କ ନାମରୁ ଗୁଆହାଟୀ ନଗରର ନାମ କାମରୂପ ଭାବରେ ଖ୍ୟାତ ହେଲା । ପୀଠ ଓ ପର୍ବପର୍ବାଣି କରତୋୟା ଓ ବ୍ରହ୍ମପୁତ୍ର ନଦୀର ମଧ୍ୟବର୍ତ୍ତୀ ତ୍ରିକୋଣ ଭୂମିରେ କାମରୂପର ପ୍ରଧାନ ପୀଠ ରହିଛି। ଗମ୍ଭିରା ଭିତରେ ଏହି ମହାପୀଠ ବା ଯୋନି ପୀଠ ଅବସ୍ଥିତ। ଏହି ପୀଠ ସବୁ ବେଳେ ଫୁଲରେ ଢାଙ୍କିହୋଇ ରହିଥାଏ । ଗମ୍ଭିରା ଭିତରେ ରହିଛି କାମାକ୍ଷା ମୂର୍ତ୍ତି ସିଂହାସନ, ଏହି ସିଂହାସନ ପଛରେ ଅଣ ଓସାରିଆ ଅନ୍ଧାରୁଆ ଶିଡି ଦେଇ ତଳକୁ ଗଲେ ପଡେ ଏକ ପୁଷ୍କରିଣୀ। ଏହି ପୁଷ୍କରିଣୀ ମଝିରେ ନାଲି ପାଟକନାରେ ଢାଙ୍କି ହୋଇ ରହିଥିବା ସ୍ଥାନଟି ଦେବୀଙ୍କ ଜରାୟୁ। ଏହି ଜରାୟୁ ହେଉଛି ଦେବୀଙ୍କ ଖଣ୍ଡବିଖଣ୍ଡିତ ଅଙ୍ଗ। ଏହା ପୁଷ୍କରିଣୀରେ ନିପତିତ ହୋଇଥିଲା। ଆଷାଢ଼ ମାସ ସପ୍ତମୀ ତିଥିରେ ଭକ୍ତ ଓ ପର୍ଯ୍ୟଟକଙ୍କ ଭିଡ ଜମିଥାଏ ଏହି ପୁଷ୍କରିଣୀରେ । ତିନିଦିନ ଧରି ଏହି ପୁଷ୍କରିଣୀ ରକ୍ତ ବର୍ଣ୍ଣ ହୋଇ ଯାଇଥାଏ। ଏହା ଦେବୀଙ୍କ ରଜସ୍ୱଳା ହେବାର ସଙ୍କେତ ବୋଲି ବିଶ୍ୱାସ । ଏହି ତିନିଦିନ ଧରି ମୂଖ୍ୟ ମନ୍ଦିର ପହଡ଼ ପଡ଼ିଥାଏ । ପୋଖରୀର ଏହି ରକ୍ତ ରଙ୍ଗର ଜଳକୁ ପ୍ରସାଦ ଭାବି ଭକ୍ତମାନେ ଗ୍ରହଣ କରିଥାନ୍ତି । ଚତୁର୍ଥ ଦିନରେ ଦେବୀଙ୍କର ଶୁଦ୍ଧସ୍ନାନ ହେବାପରେ ମନ୍ଦିର ଶୋଭାପାଏ। ଏହି ଦିନ କୁଆଁରୀମାନଙ୍କୁ ଭୋଜନ କରାଇଲେ ମନୋସ୍କାମନା ପୂରଣ ହୋଇଥାଏ ବୋଲି ଭକ୍ତମାନେ ବିଶ୍ୱାସ ରଖିଛନ୍ତି। କାମାକ୍ଷା ଦେବୀଙ୍କର ନବରାତ୍ର ପାଳନ ହୁଏ । ଏହି ସମୟରେ ଦେବୀ କାମାକ୍ଷା ରୂପବତୀ ହୁଅନ୍ତି ବୋଲି ବିଶ୍ୱାସ ରହିଛି । ଏହି ସମୟରେ ଦେବୀଙ୍କର ତ୍ରିଦିବସ ବ୍ୟାପୀ ପୂଜା ହୁଏ । ଏହି ତ୍ରିଦିବସରେ ପୂଜାକୁ ଆତ୍ମଭାସି ଉତ୍ସବ ବା ଅମ୍ବୁବଚି ମେଳା କୁହାଯାଏ ।
ନାର୍କଟିଆଗଞ୍ଜ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ପଶ୍ଚିମ୍ ଚମ୍ପରନ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାର୍କଟିଆଗଞ୍ଜ ସହରର ମୋଟ ଜନସଂଖ୍ୟା ୪୦୮୩୦ ଅଟେ । ସେଥି ମଧ୍ୟରୁ ୫୩.୮୭% ଜଣ ପରୁଷ ହୋଇଥିବା ବେଳେ ୪୬.୧୩% ଜଣ ନାରୀ ଅଟନ୍ତି । ନାର୍କଟିଆଗଞ୍ଜର ସାକ୍ଷରତା ହାର ୫୯.୨୬% ଅଟେ । ଏହା ଜାତୀୟ ହାରଠାରୁ ୫.୫୮% ପ୍ରତିଶତ ଅଧିକ ଅଟେ । ସେଥିରୁ ୩୬.୪୪% ପ୍ରତିଶତ ପୁରୁଷ ଓ ୨୨.୮୨% ନାରୀ ଅଟନ୍ତି । ୧୭.୨୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାର୍କଟିଆଗଞ୍ଜର ସରକାରୀ ଭାଷା ଅଟେ ।
ମଗନଲାଲ କୁଶଳଚାନ୍ଦ ଗାନ୍ଧୀ  ୧୮୮୩ ୧୯୨୮ , ମୋହଦାସ କରମଚାନ୍ଦ ଗାନ୍ଧୀଙ୍କର ଜଣେ ଅନୁଗାମୀ ଥିଲେ । ସେ ତାଙ୍କର ବଡ଼ପାପାଙ୍କ ନାତି ଥିଲେ, ଯିଏକି ୨୩ ଅପ୍ରେଲ ୧୯୨୮ରେ ପାଟଣାଠାରେ ଟାଏଫଏଡ‌ରେ ମୃତ୍ୟବରଣ କରିଥିଲେ । ମଗନଲାଲ ଗାନ୍ଧୀ ମୋହନଦାସ ଗାନ୍ଧୀଙ୍କ ଅନେକ କାର୍ଯ୍ୟରେ ଜଡ଼ିତ ଥିଲେ । ମହାତ୍ମା ଗାନ୍ଧୀଙ୍କର ଅଂହିସା ଆନ୍ଦୋଳନର ନାମ ସତ୍ୟାଗ୍ରହ ରଖିବାକୁ ମଗନଲାଲ ହିଁ କହିଥିଲେ । ମହାତ୍ମା ଗାନ୍ଧୀଙ୍କ ଅନୁସାରେ, ମଗନଲାଲ ସାବରମତୀ ଆଶ୍ରମର ହୃଦୟ ଓ ଆତ୍ମା ଥିଲେ । ଗାନ୍ଧୀଜୀଙ୍କ ଅନୁରୋଧ କ୍ରମେ କୁଳଶଚାନ୍ଦ ତାଙ୍କର ଦୁଇ ପୁତ୍ର ମଗନଲାଲ ଓ ଛଗନଲାଲଙ୍କୁ ଦକ୍ଷିଣ ଆଫ୍ରିକା ପଠାଇଥିଲେ । ୧୯୦୩ ମସିହାରେ ସେଠାରେ ସେ ମହାତ୍ମା ଗାନ୍ଧୀଙ୍କ ସହିତ କାର୍ଯ୍ୟ କରିଥିଲେ । ସେ ତାଙ୍କର କାକା ମହାତ୍ମା ଗାନ୍ଧୀଙ୍କ ପଥକୁ ଅନୁସରଣ କରି ଆତ୍ମ-ଦରିଦ୍ରତା ଗ୍ରହଣ କରିବା ସହ ଫୋନିକ୍ସ ସେଟେଲ୍‌ମେଣ୍ଟରେ ଯୋଗଦେଇଥିଲେ ।
ପୁତଲିବାଈ କରମଚାନ୍ଦ ଗାନ୍ଧୀ  ୧୮୪୪   ୧୨ ଜୁନ ୧୮୯୧  ହେଉଛି ଭାରତୀୟ ସ୍ୱାଧୀନତା ଆନ୍ଦୋଳନର ନେତା ମହାତ୍ମା ଗାନ୍ଧୀଙ୍କ ମାତା ତଥା ପୂର୍ବତନ ରାଜକୋଟ ଦେୱନ କରମଚାନ୍ଦ ଗାନ୍ଧୀଙ୍କ ପତ୍ନୀ ଥିଲେ । ସେ ହିନ୍ଦୁ ଧର୍ମ ଅବଲମ୍ବାମ୍ବି ଥିଲେ, ଯାହାଙ୍କଠାରୁ ମହାତ୍ମା ଗାନ୍ଧୀ ଧର୍ମ ବିଷୟରେ ଶିକ୍ଷା ଲାଭ କରିଥିଲେ । ସେ ତତ୍କାଳୀନ ଜୁନାଗଡ ରାଜ୍ୟର ଦନ୍ତ୍ରାନା ଗାଁରେ ଜନ୍ମଗ୍ରହଣ କରିଥିଲେ । ସେ କରମଚାନ୍ଦ ଗାନ୍ଧୀଙ୍କଠାରୁ ବାଇଶି ବର୍ଷ ସାନ ଥିଲେ ଯିଏକି ତାଙ୍କର ପ୍ରଥମ ଦୁଇ ପତ୍ନୀ ଶୀଘ୍ର ମରିଯିବା ପରେ ଏବଂ ତୃତୀୟ ପତ୍ନୀ ସନ୍ତାନହୀନ ଥିବାବେଳେ ତାଙ୍କୁ ବିବାହ କରିଥିଲେ । ମୋହନଦାସ ତାଙ୍କର ସାନପୁଅ ଥିଲେ, ଯାହାକୁ ସେ ସ୍ନେହରେ ମୋନିଆ ବୋଲି ଡାକୁଥିଲେ । ମହାତ୍ମା ଗାନ୍ଧୀ ତାଙ୍କ ଲଣ୍ଡନ ଯିବା ପରେ ତାଙ୍କ ମାଆ ଏବଂ ତାଙ୍କ ଅବସ୍ଥା ବିଷୟରେ ତାଙ୍କ ଆତ୍ମଜୀବନୀ, ଦି ଷ୍ଟୋରୀ ଅଫ୍ ମାଇଁ ଏକ୍ସପେରିମେଣ୍ଟସ୍ ଉଇଥ୍ ଟ୍ରୁଥ୍ରେ ଲେଖିଥିଲେ ।
ବିଜୟ ରାଜବଂଶକୁ ମଧ୍ୟ ମହା-ବଂଶ ଭାବରେ ଜଣାଯାଇଥାଏ । ଗଛିତ ତଥ୍ୟାନୁସାରେ ଏହି ବଂଶ ହେଉଛି ପ୍ରଥମ ସିଂହଳୀ ରାଜକୀୟ ପରିବାର ଯାହାକି ସେଲିୟନ ବା ବର୍ତ୍ତମାନର ଶ୍ରୀଲଙ୍କା ଦ୍ୱୀପରେ ଶାସନ କରିଥିଲେ । ସିଂହଳୀ କିମ୍ବଦନ୍ତୀ ଅନୁଯାଇ ଯୁବରାଜ ବିଜୟ ହେଉଛନ୍ତି ଶ୍ରୀଲଙ୍କାର ପ୍ରଥମ ରାଜା । ସେ ତମ୍ବାପାନ୍ନି ରାଜ୍ୟର ପ୍ରତିଷ୍ଠାତା ଥିଲେ । ପରେ ସେ ଉପତିସ୍ସା ନୁବାରା ରାଜ୍ୟ ଏବଂ ଅନୁରାଧାପୁର ରାଜ୍ୟ ମଧ୍ୟ ପ୍ରତିଷ୍ଠା କରିଥିଲେ । ବିଜୟଙ୍କର ବଂଶର ୩୭ ଜଣ ରାଜା ଦୀର୍ଘ ୬୦୯ ବର୍ଷ କାଳ ଦ୍ୱୀପଟିରେ ଶାସନ କରିଥିଲେ । ଏହି ଶାସନ ଧାରା ଲମ୍ବକନ୍ନ ବଂଶର ବାସଭ ରାଜାଙ୍କର ଖ୍ରୀଷ୍ଟାବ୍ଦ ୬୬ ମସିହାରେ କ୍ଷମତା ଅକ୍ତିଆର ଯୋଗୁଁ ସମାପ୍ତ ହୋଇଥିଲା । ଉତ୍ପତ୍ତି ଖ୍ରୀଷ୍ଟପୂର୍ବ ୫୪୩ ମସିହାରେ ଯୁବରାଜ ବିଜୟ  (ଖ୍ରୀଷ୍ଟପୂର୍ବ ୫୪୩-୫୦୫) ଶ୍ରୀଲଙ୍କାରେ ପ୍ରବେଶ କରିଥିଲେ  । ତାଙ୍କୁ ଭାରତରେ ଥିବା ନିଜର ପ୍ରକୃତ ରାଜ୍ୟରୁ ବିତାଡ଼ିତ କରାଯାଇଥିଲା । ସେ ଧୀରେ ଧୀରେ ଦ୍ୱୀପଟିକୁ ନିଜ ଅକ୍ତିଆରକୁ ଆଣି ନିଜକୁ ରାଜା ଘୋଷିତ କରିଥିଲେ । ଏହାପରେ ତାଙ୍କର ପରିଚାରକ ବର୍ଗ ଦ୍ୱୀପଟି ସାରା ଗ୍ରାମ ଏବଂ ଜନବସତି ସ୍ଥାପନ କରିବାକୁ ଲାଗିଲେ । ସେମାନଙ୍କ ମଧ୍ୟରୁ ଜଣେ ହେଉଛନ୍ତି ମନ୍ତ୍ରୀ ଅନୁରାଧା, ଯିଏକି ଅନୁରାଧାଗମ ପ୍ରତିଷ୍ଠା କରିଥିଲେ । ଶାସନ କାଳ ତମ୍ବପାନ୍ନି ଯେତେବେଳେ ବିଜୟ ସିଂହଳରେ ପ୍ରବେଶ କରିଥିଲେ, ତମ୍ବପାନ୍ନି ରାଜ୍ୟ ବିଜୟ ଏବଂ ତାଙ୍କର ୭୦୦ ଅନୁଗାମୀଙ୍କଦ୍ୱାରା ପ୍ରତିଷ୍ଠିତ ହୋଇଥିଲା । ଏହା ହଉଛି ବର୍ତ୍ତମାନର ମାନ୍ନାର ଜିଲ୍ଲାର ଏକ ଅଂଶ, ସେତେବେଳେ ଏହା ଚିଲାୱ ଜିଲ୍ଲାର ଅନ୍ତର୍ଗତ ବୋଲି ବିଶ୍ୱାସ କରାଯାଏ । ଗୌତମ ବୁଦ୍ଧଙ୍କର ମୃତ୍ୟୁଦିନ ବିଜୟ ଶ୍ରୀଲଙ୍କା ଆସିଥିବା ବିଶ୍ୱାସ କରାଯାଏ । ବିଜୟ ତମ୍ବପାନ୍ନିକୁ ନିଜର ରାଜଧାନୀ ଭାବେ ଘୋଷଣା କଲେ ଏବଂ ଖୁବଶୀଘ୍ର ଏକ ସମ୍ପୂର୍ଣ୍ଣ ଦ୍ୱୀପର ରାଜଧାନୀ ହୋଇଗଲା । ୟଖମାନେ ପୂର୍ବରୁ ତମ୍ବପାନ୍ନିରେ ବସବାସ କରୁଥିଲେ ଯାହାର ରାଣୀ କୁବେନି ଥିଲେ । କୁବେନି ଯିଏକି ଅତି ସୁନ୍ଦର ଥିଲେ କିନ୍ତୁ ପ୍ରକୃତରେ ଏକ ରାକ୍ଷସୀ ଥିଲେ, ବିଜୟ ତାଙ୍କୁ ଶେଷପତି ନାମରେ ନାମିତ କରିଥିଲେ । ଉପତିସା ନୁବାରା ବିଜୟଙ୍କର କୌଣସି ସନ୍ତାନ ନଥିଲେ, ସେ ତାଙ୍କର କାର୍ଯ୍ୟକାଳ ଶେଷ ବେଳକୁ ତାଙ୍କ ଭାଇ ସୁମିତ୍ତଙ୍କୁ ଏହି ଦ୍ୱୀପରେ ରାଜୁତି କରିବାକୁ ତାଙ୍କର ରାଜ୍ୟ ସିଂହପୁରାକୁ ନିମନ୍ତ୍ରଣ ପଠାଇଥିଲେ । କିନ୍ତୁ ନିମନ୍ତ୍ରଣଟି ତାଙ୍କ ଭାଇ ପାଇବା ଆଗରୁ ସେ ଇହଧାମ ତ୍ୟାଗ କରିଥିଲେ । ତେଣୁ ନିର୍ବାଚିତ ମନ୍ତ୍ରୀ ଉପତିସା କାର୍ଯ୍ୟକାରୀ ରାଜା ଭାବେ କାମ ତୁଲାଇଲେ । ସେ ତମ୍ବପନ୍ନିରୁ ରାଜଧାନୀ ହଟାଇ ନିଜେ ତିଆରି କରିଥିବା ଏକ ନୂତନ ରାଜ୍ୟ ଉପତିସା ନୁବାରାଠାରୁ ରାଜକାର୍ଯ୍ୟ କରୁଥିଲେ । ଯେତେବେଳେ ବିଜୟଙ୍କର ନିମନ୍ତ୍ରଣ ଚିଠି ସୁମିତ୍ତଙ୍କଠାରେ ପହଞ୍ଚିଲା ସେ ତାଙ୍କ ପିତାଙ୍କ ପରେ ସିଂହପୁରାର ରାଜା ହୋଇସାରିଥିଲେ, ସେ ମଧ୍ୟ ବୃଦ୍ଧ ହୋଇଯାଇଥିବାରୁ ତାଙ୍କର ପୁତ୍ରମାନଙ୍କ ମଧ୍ୟରୁ ଜଣଙ୍କୁ ଶ୍ରୀଲଙ୍କା ଅଭିମୁଖେ ଯିବାକୁ ଅନୁରୋଧ କରିଥିଲେ । ତାଙ୍କର ସାନ ପୁଅ ପଣ୍ଡୁବାସଦେବ ଶ୍ରୀଲଙ୍କା ଯିବେ ବୋଲି ସ୍ୱଇଚ୍ଛାରେ ରାଜି ହୋଇଥିଲେ । ଏହା ଶୁଣି ରାଜା ସୁମିତ୍ତ ଖୁସି ହୋଇ ତାଙ୍କୁ ଉପଯୁକ୍ତ ବ୍ୟବହାର ସହ ଶ୍ରୀଲଙ୍କା ପଠାଇଥିଲେ । ଅନୁରାଧାପୁର ଖ୍ରୀଷ୍ଟ ପୂର୍ବ ୩୭୭ ମସିହାରେ ରାଜା ପଂଡୁକଭୟ  (ଖ୍ରୀପୂ ୪୩୭ - ୩୬୭) ଅନୁରାଧାପୁରକୁ ନିଜର ରାଜଧାନୀ କରି ଏକ ବିକଶିତ ସହର ଭାବେ ଗଢ଼ିତୋଳିଥିଲେ  । ଅନୁରାଧାପୁର ସହରଟି, ସହରର ପ୍ରତିଷ୍ଠାତା ମନ୍ତ୍ରୀ ଅନୁରାଧାଙ୍କ ଉପରେ ଏବଂ ପଂଡୁକଭୟଙ୍କର ଜେଜେ ବାପାଙ୍କ ନାମ ଯିଏ କି ସେହି ସହରରେ ରହୁଥିଲେ ତାଙ୍କ ନାମ ଅନୁସାରେ ନାମିତ ହୋଇଥିଲା । ଏହାର ନାମ ଏକ ପବିତ୍ର ନକ୍ଷତ୍ର ଅନୁରା ଉପରେ ମଧ୍ୟ ନାମିତ । ପରେ ଏହି ସହରଟି ଭବିଷ୍ୟତର ସମସ୍ତ ରାଜାଙ୍କର ରାଜଧାନୀ ହୋଇ ରହିଲା । ଅନୁରାଧାପୁରର ରାଜାଙ୍କୁ ପୁରା ଦ୍ୱୀପର ରାଜା ଭାବେ ଦେଖାଯାଇଥାଏ ।
ଭୁବନେଶ୍ୱର ମିଶ୍ର  (୧୫ ଜୁଲାଇ ୧୯୨୭ - ୭ ମଇ ୧୯୯୩) ଜଣେ ଓଡ଼ିଶୀ ସଙ୍ଗୀତଜ୍ଞ, ସଙ୍ଗୀତ ନିର୍ଦ୍ଦେଶକ ଏବଂ ବେହେଲା ବାଦକ ଥିଲେ  । ହିନ୍ଦୁସ୍ତାନୀ, କର୍ଣ୍ଣାଟକୀ ଓ ଓଡ଼ିଶୀ ସଙ୍ଗୀତରେ ସେ ଦକ୍ଷ ଥିଲେ । ଭୁବନେଶ୍ୱର ସେ ୧୫ ଜୁଲାଇ ୧୯୨୭ରେ ପାରଳାଖେମୁଣ୍ଡିଠାରେ ଜନ୍ମଗ୍ରହଣ କରିଥିଲେ । ଅଳ୍ପ କଥା କହୁଥିବାରୁ, ତାଙ୍କ ବାପା ନାମ ରଖିଥିଲେ  "ମୁନି"  । ବାଲ୍ୟକାଳରୁ ସେ ଶାସ୍ତ୍ରୀୟ ସଙ୍ଗୀତରେ ତାଲିମ ଲାଭ କରିଥିଲେ । ଦ୍ୱାରମ ଭେଙ୍କଟସ୍ୱାମୀ ନାଇଡୁ ଓ ଦ୍ୱାରମ ନରସିଂହ ରାଓ ନାଇଡୁଙ୍କଠାରୁ ଭୁବନେଶ୍ୱର ହିନ୍ଦୁସ୍ତାନୀ ଓ କର୍ଣ୍ଣାଟକୀ ଶୈଳୀରେ ବେହେଲା ବାଦନ ଶିକ୍ଷା କରିଥିଲେ । ଓଡ଼ିଶୀ ନୃତ୍ୟ ପାଇଁ ସେ ଗବେଷଣା କରି ଓଡ଼ିଶୀ ସଙ୍ଗୀତର ପାରମ୍ପରିକ ଶୈଳୀରେ ଅନେକ ପଲ୍ଲବୀ ରଚନା କରିଥିଲେ । ଗୁରୁ କେଳୁଚରଣ ମହାପାତ୍ରଙ୍କ ସହିତ ମିଶି ପଣ୍ଡିତ ଭୁବନେଶ୍ୱର ମିଶ୍ର ଓଡ଼ିଶୀ ନୃତ୍ୟ ଓ ସଙ୍ଗୀତ ପାଇଁ ବିଶ୍ୱବ୍ୟାପି ଆଦୃତି ଆଣି ପାରିଛନ୍ତି । ଜୟଦେବଙ୍କ ଗୀତ ଗୋବିନ୍ଦରେ ସୂର ଦେଇ, ସେ ତାକୁ ଓଡ଼ିଶୀ ନୃତ୍ୟ ମାଧ୍ୟମରେ ଦେଶ ବିଦେଶରେ ପହଞ୍ଚାଇ ପାରିଛନ୍ତି । ହରିପ୍ରସାଦ ଚୌରାଶିଆଙ୍କ ସହ ମିଶି ଭୁବନ-ହରି ନାମରେ ସେ ବହୁ ଓଡ଼ିଆ ଏବଂ ହିନ୍ଦୀ ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ମଧ୍ୟ କରିଛନ୍ତି । ଆକାଶବାଣୀରେ ଚାକିରୀ କରୁଥିବାରୁ ଭୁବନେଶ୍ୱର ମିଶ୍ର  'ଶ୍ରୀକୁମାର'  ନାମରେ ନିଜକୁ ସଙ୍ଗୀତ ନିର୍ଦ୍ଦେଶନା କ୍ଷେତ୍ରରେ ପରିଚିତ କରାଉଥିଲେ । ୭ ମଇ ୧୯୯୩ରେ ତାଙ୍କର ମୃତ୍ୟୁ ହୋଇଥିଲା । ସଙ୍ଗୀତ ପ୍ରତି ପଣ୍ଡିତ ଭୁବନେଶ୍ୱର ମିଶ୍ରଙ୍କ ଅବଦାନକୁ ସମ୍ମାନ ଜଣାଇ ସୃତି ଅନୁଷ୍ଠାନ ତରଫରୁ ପ୍ରତିବର୍ଷ ପଣ୍ଡିତ ଭୁବନେଶ୍ୱର ମିଶ୍ର ମେମୋରିଆଲ ସମ୍ମାନ ପ୍ରଦାନ କରାଯାଇଥାଏ ।
ତୁ ମୋର ସୁଇଟ୍ ୧୬ ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସମ୍ବିତ କୁମାର ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଗଣେଶ ପ୍ରସାଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ କୁମାର ଓ ସୋନାଲି । ରବି ମିଶ୍ର, ଗୁଡ୍ଡୁ, ଟନିଆ, ଶାଶ୍ୱତ, ପ୍ରିୟଙ୍କା, ଗୁଡ଼ିଆ, ଅମର, ପିଣ୍ଟୁ, ସଞ୍ଜୟ, ମାନସ, ରୋମିଓ, କାଳିଆ, ଦୁଷ୍ମନ୍ତ ପଣ୍ଡା, ରାଜଶ୍ରୀ ଆଚାର୍ଯ୍ୟ, କାଜଲ ମିଶ୍ର ଆଦି କଳାକରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ କୁମାର ସୋନାଲି ରବି ମିଶ୍ର ଗୁଡ୍ଡୁ କାଳିଆ ଦୁଷ୍ମନ୍ତ ପଣ୍ଡା ରାଜଶ୍ରୀ ଆଚାର୍ଯ୍ୟ କାଜଲ ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗଣେଶ ପ୍ରସାଦ । ରବିନ୍ଦ୍ର ମୁଦୁଲି, ଜ୍ୟୋତି ରଞ୍ଜନ, ଏମ୍. ସୁରଞ୍ଜନ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ତାରିକ୍ ଅଜିଜ୍, ସବିଶେଷ, ବର୍ଣ୍ଣାଳୀ ହୋତା, ବିଷ୍ଣୁମୋହନ କବି, ଅନୁରାଧା ପାଣିଗ୍ରାହୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୁଖ ସଂସାର, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶଙ୍କର ଗୋପ । ବିରେଶ ଚାଟାର୍ଜୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ପ୍ରସନ୍ନଜିତ ଚାଟାର୍ଜୀ, ଅନୀତା ଦାସ, ଅପରାଜିତା ମହାନ୍ତି, ଉତ୍ତମ ମହାନ୍ତି, ଶତାବ୍ଦୀ ରାୟ, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରସନ୍ନଜିତ ଚାଟାର୍ଜୀ ଅନୀତା ଦାସ ଅପରାଜିତା ମହାନ୍ତି ଉତ୍ତମ ମହାନ୍ତି ଶତାବ୍ଦୀ ରାୟ ଜୟୀରାମ ସାମଲ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଆମିସଲପ୍ରାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସୋଲିଆନ୍, ଏକ ଔଷଧ ଯାହା ସ୍କିଜୋଫ୍ରେନିଆର ଚିକିତ୍ସା ପାଇଁ ଓ ଅସ୍ତ୍ରୋପଚାର ପରବର୍ତ୍ତୀ ଅଇ ତ‌ଥା ବାନ୍ତିର   ପ୍ରତିରୋଧ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ସ୍ତନ ଯନ୍ତ୍ରଣା, ଯୌନ ଅସୁବିଧା ଏବଂ କମ୍ ପୋଟାସିୟମ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର, ଉଚ୍ଚ ରକ୍ତ ଶର୍କରା ଏବଂ ଅସ୍ୱାଭାବିକ ଲିପିଡ ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଥିବାବେଳେ ଏହା ଅନ୍ୟ ପ୍ରାଣୀମାନଙ୍କ ବ୍ୟବହାରରେ କ୍ଷତି ଘଟାଇଛି। ଏହା ଏକ ଆଟିପିକାଲ୍ ଆଣ୍ଟିସାଇକୋଟିକ୍ ଯାହା ଡୋପାମାଇନ ଡି<  " " >୨</ >   <  " " >2 </ > ଏବଂ ଡି<  " " >୩</ >   <  " " >3 </ > ରିସେପ୍ଟରଗୁଡିକୁ ଅବରୋଧ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ । ଆମିସୁଲପ୍ରାଇଡ୍ ୧୯୯୨ ମସିହାରୁ ଚିକିତ୍ସା ବ୍ୟବହାରରେ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୪୦୦ ମିଗ୍ରାର ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ   ୪୨ ଅଟେ । ଯୁକ୍ତରାଷ୍ଟ୍ରରେ ଏକ ୫ ମିଗ୍ରା ଭାଏଲର ମୂଲ୍ୟ ୪୫ ଡଲାର ।
ମାବେଲିକ୍କାରା ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଆଲପ୍ପୁଝ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାବେଲିକ୍କାରା ସହରର ମୋଟ ଜନସଂଖ୍ୟା ୨୮୪୪୦ ଅଟେ । ସେଥି ମଧ୍ୟରୁ ୪୭.୪୬% ଜଣ ପରୁଷ ହୋଇଥିବା ବେଳେ ୫୨.୫୪% ଜଣ ନାରୀ ଅଟନ୍ତି । ମାବେଲିକ୍କାରାର ସାକ୍ଷରତା ହାର ୮୫.୮୭% ଅଟେ । ଏହା ଜାତୀୟ ହାରଠାରୁ -୨୧.୦୩% ପ୍ରତିଶତ କମ ଅଟେ । ସେଥିରୁ ୪୧.୧୬% ପ୍ରତିଶତ ପୁରୁଷ ଓ ୪୪.୭୧% ନାରୀ ଅଟନ୍ତି । ୯.୬୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ମାବେଲିକ୍କାରାର ସରକାରୀ ଭାଷା ଅଟେ ।
ଆଜାଦ ହିନ୍ଦ୍ ଫୌଜ ବା ଭାରତୀୟ ଜାତୀୟ ସେନା  (ଆଇଏନଏ); / /;  'ଫ୍ରି ଇଣ୍ଡିଆନ୍ ଆର୍ମି'  ଜାପାନ ସାମ୍ରାଜ୍ୟର ଅଧୀନରେ ଲଢୁଥିବା ଭାରତୀୟ ସହଯୋଗୀମାନଙ୍କର ଏକ ସହଯୋଗୀ ସଶସ୍ତ୍ର ୟୁନିଟ୍ ଥିଲା। ଏହା ଦ୍ୱିତୀୟ ବିଶ୍ୱଯୁଦ୍ଧ ସମୟରେ ୧ ସେପ୍ଟେମ୍ବର ୧୯୪୨ରେ ଦକ୍ଷିଣ ପୂର୍ବ ଏସିଆରେ ସ୍ଥାପିତ ହୋଇଥିଲା। ବ୍ରିଟିଶ ଶାସନରୁ ଭାରତୀୟ ସ୍ୱାଧୀନତା ସୁରକ୍ଷିତ କରିବା ଉଦ୍ଦେଶ୍ୟରେ ଦ୍ୱିତୀୟ ବିଶ୍ୱଯୁଦ୍ଧର ଦକ୍ଷିଣ-ପୂର୍ବ ଏସୀୟ ଅଞ୍ଚଳରେ ବ୍ରିଟିଶ ଅଭିଯାନରେ ଏହା ଜାପାନୀ ସେନାର ନେତୃତ୍ୱରେ ଲଢ଼ିଥିଲା । ମୋହନ ସିଂହଙ୍କ ନେତୃତ୍ୱରେ ପ୍ରଥମେ ୧୯୪୨ ମସିହାରେ ବ୍ରିଟିଶ ଭାରତୀୟ ସେନାର ଭାରତୀୟ ଯୁଦ୍ଧ ବନ୍ଦୀମାନେ ମାଳୟ ଅଭିଯାନରେ ଏବଂ ସିଙ୍ଗାପୁରରେ ଏହି ସେନା ଗଠନ କରିଥିଲେ । ରାସବିହାରୀ ବୋଷ ଏବଂ ମୋହନ ସିଂହଙ୍କୁ ହସ୍ତାନ୍ତର କରାଯାଇଥିବା ଏହି ପ୍ରଥମ ଆଇଏନଏ ଏସିଆ ଯୁଦ୍ଧରେ ଜାପାନର ଭୂମିକାକୁ ନେଇ ଏହାର ନେତୃତ୍ୱ ଏବଂ ଜାପାନୀ ସେନା ମଧ୍ୟରେ ମତଭେଦ ହେବା ପରେ ସେହି ବର୍ଷ ଡିସେମ୍ବରରେ ଭାଙ୍ଗି ଯାଇଥିଲା। ସୁଭାଷ ଚନ୍ଦ୍ର ବୋଷଙ୍କୁ ଆଇଏନଏ ହସ୍ତାନ୍ତର କରାଯାଇଥିଲା। ୧୯୪୩ ମସିହାରେ ସୁଭାଷ ଚନ୍ଦ୍ର ବୋଷ ଦକ୍ଷିଣ ପୂର୍ବ ଏସିଆରେ ପହଞ୍ଚିବା ପରେ ତାଙ୍କ ନେତୃତ୍ୱରେ ଏହାକୁ ପୁନରୁଦ୍ଧାର କରାଯାଇଥିଲା । ଏହି ସେନାକୁ ବୋଷଙ୍କ ଅର୍ଜି ହୁକୁମାତ୍-ଏ-ଆଜାଦ ହିନ୍ଦ  (ମୁକ୍ତ ଭାରତର ଅସ୍ଥାୟୀ ସରକାର)ର ସେନା ବୋଲି ଘୋଷଣା କରାଯାଇଥିଲା । ଆଇଏନଏ ଜାପାନୀ ସାମ୍ରାଜ୍ୟର ଅଧିକୃତ ସେନା ଭାବରେ ପରିଚିତ ହେଲା। ସୁଭାଷ ଚନ୍ଦ୍ର ବୋଷ, ମହାତ୍ମା ଗାନ୍ଧୀ, ଜବାହରଲାଲ ନେହେରୁ, ମୌଲାନା ଆଜାଦ ଏବଂ ନିଜ ନାମରେ ଆଇଏନଏର ବ୍ରିଗେଡ/ରେଜିମେଣ୍ଟର ନାମକରଣ କରିଥିଲେ । ଝାନ୍ସିର ରାଣୀ ଲକ୍ଷ୍ମୀବାଇଙ୍କ ନାମରେ ଏକ ମହିଳା ରେଜିମେଣ୍ଟ ମଧ୍ୟ ଥିଲା । ବୋଷଙ୍କ ନେତୃତ୍ୱରେ ଆଇଏନଏ ମାଳୟ  (ବର୍ତ୍ତମାନର ମାଲେସିଆ) ଏବଂ ବର୍ମାରେ ଥିବା ଭାରତୀୟ ପ୍ରବାସୀ ଜନସଂଖ୍ୟାର ପ୍ରବାସୀ କଏଦୀ ଏବଂ ହଜାର ହଜାର ବେସାମରିକ ସ୍ୱେଚ୍ଛାସେବୀଙ୍କୁ ଆକର୍ଷିତ କରିଥିଲା  । ଏହି ଦ୍ୱିତୀୟ ଆଇଏନଏ ଇମ୍ପେରିଆଲ ଜାପାନୀ ସେନା ଅଧୀନରେ ବର୍ମାରେ ଅଭିଯାନରେ ବ୍ରିଟିଶ ଏବଂ ରାଜ୍ୟଗୋଷ୍ଠୀ ବାହିନୀ ବିରୋଧରେ ଲଢ଼ିଥିଲା । ଇମ୍ଫାଲ ଏବଂ କୋହିମାଠାରେ ଏବଂ ପରେ ବର୍ମାର ମିତ୍ର ରାଷ୍ଟ୍ରମାନେ ପୁନଃ ଦଖଲ କରିବା ବିରୋଧରେ ଏହି ଲଢ଼େଇ ହୋଇଥିଲା। ୧୯୪୨ରେ ଆଇଏନଏର ପ୍ରାରମ୍ଭିକ ଗଠନ ପରେ ବ୍ରିଟିଶ ଭାରତୀୟ ସେନାରେ ଚିନ୍ତା ଥିଲା ଯେ ଆଗକୁ ଭାରତୀୟ ସୈନ୍ୟମାନେ ଦଳବଦଳ କରିବେ । ଏହାଦ୍ୱାରା ସିପାହୀଙ୍କ ଆନୁଗତ୍ୟ ବଜାୟ ରଖିବା ପାଇଁ ରିପୋର୍ଟିଂ ନିଷେଧାଦେଶ ଏବଂ  "ଜିଫ୍ସ"  ନାମକ ଏକ ପ୍ରଚାର ଅଭିଯାନ ଆରମ୍ଭ ହୋଇଥିଲା । ଐତିହାସିକମାନେ ଆଇଏନଏକୁ ଯୁଦ୍ଧ ଉପରେ ବିଶେଷ ପ୍ରଭାବ ପକାଇନଥିବା ବିବେଚନା କରନ୍ତି । ଆଇଏନ୍ଏଦ୍ୱାରା କେବେ ବି ଗୁରୁତର ଧମକ ଦେଇନଥିବା ବ୍ରିଟିଶ ରାଜ ଆଇଏନଏ ଟ୍ରାଏଲରେ ୩୦୦ ଆଇଏନଏ ଅଧିକାରୀଙ୍କ ବିରୋଧରେ ଦେଶଦ୍ରୋହ ଅଭିଯୋଗ ଆଣିଥିଲେ, କିନ୍ତୁ ଶେଷରେ କଂଗ୍ରେସର ବିରୋଧ ଆଗରେ ପଛଘୁଞ୍ଚା ଦେଇଥିଲେ। ଏହି ପରୀକ୍ଷଣ ଭାରତୀୟ ଜାତୀୟ କଂଗ୍ରେସ ପାଇଁ ଭାରତୀୟ ସ୍ୱାଧୀନତା ଆନ୍ଦୋଳନରେ ଏକ ଉତ୍ସାହଜନକ ବିନ୍ଦୁ ପାଲଟିଥିଲା । ଯୁଦ୍ଧ ସମୟରେ ଆଇଏନଏ ସହିତ ଜଡ଼ିତ ଅନେକ ଲୋକ ପରବର୍ତ୍ତୀ ସମୟରେ ଭାରତ ତଥା ଦକ୍ଷିଣ ପୂର୍ବ ଏସିଆର ଅନ୍ୟାନ୍ୟ ଦେଶରେ ଜନଜୀବନରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ, ବିଶେଷକରି ଭାରତର ଲକ୍ଷ୍ମୀ ସେହଗଲ ଏବଂ ମାଳୟରେ ଜନ୍ ଥିଭି ଏବଂ ଜାନକୀ ଆଥିନାହପ୍ପନ । ଏହି ସାମରିକ ୟୁନିଟ୍ ଇମ୍ପେରିଆଲ ଜାପାନ ଏବଂ ଅନ୍ୟ ଆକ୍ସିସ ଶକ୍ତିମାନଙ୍କ ସହିତ ଜଡିତ ଥିଲା ଏବଂ ଆଇଏନଏ ସୈନ୍ୟମାନେ ଜାପାନୀ ଯୁଦ୍ଧ ଅପରାଧରେ ସମ୍ପୃକ୍ତ ଥିବା ଅଭିଯୋଗ ହୋଇଥିଲା । ଆଇଏନ୍ଏର ସଦସ୍ୟମାନଙ୍କୁ ବ୍ରିଟିଶ ସୈନିକ ଏବଂ ଭାରତୀୟ ଯୁଦ୍ଧବନ୍ଦୀମାନେ ଆକ୍ସିସ୍ ସହଯୋଗୀ ଏବଂ ଦେଶଦ୍ରୋହୀ ଭାବରେ ଦେଖୁଥିଲେ ଯେଉଁମାନେ ସେନାରେ ଯୋଗ ଦେଇନଥିଲେ, କିନ୍ତୁ ଯୁଦ୍ଧ ପରେ ସେମାନଙ୍କୁ ଅନେକ ଭାରତୀୟ ଦେଶଭକ୍ତ ଭାବରେ ଦେଖୁଥିଲେ । ଯଦିଓ ଭାରତୀୟ ସ୍ୱାଧୀନତା ପରବର୍ତ୍ତୀ ସମୟରେ ଭାରତୀୟ ଜାତୀୟ କଂଗ୍ରେସଦ୍ୱାରା ଏହାକୁ ବ୍ୟାପକ ଭାବରେ ପାଳନ କରାଯାଇଥିଲା, ତଥାପି ଆଇଏନଏର କିଛି ସଦସ୍ୟଙ୍କୁ ଭାରତ ସରକାର ସ୍ୱାଧୀନତା ସଂଗ୍ରାମୀ ମାନ୍ୟତାରୁ ବଞ୍ଚିତ କରିଥିଲେ ।
ବିଶିଷ୍ଟ କେଶହାନୀ ବା ଢାଞ୍ଚା କେଶହାନୀ ବ ଆଣ୍ଡ୍ରୋଜେନେଟିକ ଆଲୋପେସିଆ ହେଉଛି ଏକ ପ୍ରକାର କେଶହାନୀ ଯେଉଁଥିରେ କେଶ ଝଡ଼ିବା ଧୀରେ ଧୀରେ ଆରମ୍ଭ ହୁଏ ଏବଂ ଏକ ନିର୍ଦ୍ଦିଷ୍ଟ ଢାଞ୍ଚାରେ ଘଟେ  ଯୌବନାବସ୍ଥା ପରେ ପରେ କେଶହାନୀ ଆରମ୍ଭ ହୁଏ  ପୁରୁଷମାନଙ୍କ ମଥାର ଉପର ଓ ସମ୍ମୁଖ ଭାଗ ପ୍ରଥମେ ପ୍ରଭାବିତ ହୁଏ  ମହିଳାମାନଙ୍କଠାରେ ଏହା ସାଧାରଣତଃ କେଶ ପତଳା ହେବା ପରି ଉପସ୍ଥାପିତ ହୁଏ  ଏହା ହୃଦ୍ ରୋଗ ଏବଂ ପ୍ରୋଷ୍ଟେଟ କର୍କଟ ସହିତ ଜଡିତ ଥିବାବେଳେ ଏହା ନିଜେ ଗୁରୁତର ନୁହେଁ। ଜେନେଟିକ୍ ଏବଂ ଡାଇହାଇଡ୍ରୋଟେଷ୍ଟୋଷ୍ଟେରନ  (ପୁଂ-ହରମୋନ) ମିଶ୍ରଣ ହେତୁ ପୁରୁଷ ଢାଞ୍ଚା କେଶ ଝଡ଼ିବା ବିଶ୍ୱାସ କରାଯାଏ  ମହିଳା କେଶହାନୀ ଢାଞ୍ଚାରେ କେଶ ଝଡ଼ିବାର କାରଣ ଅସ୍ପଷ୍ଟ ରହିଛି। ପ୍ରଭାବିତ ପିତାଙ୍କ ପୁଅର ପାଞ୍ଚ ଗୁଣ ଅଧିକ କେଶହାନୀ ସଙ୍କଟ ରହେ । ଏକାଧିକ ଜିନ୍ ମଧ୍ୟ ଏଥିରେ ଜଡ଼ିତ ଥାଇପାରନ୍ତି  ମହିଳାମାନଙ୍କଠାରେ କୌଣସି ଏକ ଗୁରୁତ୍ୱପୂର୍ଣ୍ଣ ମାନସିକ ଚାପ ପରେ ପରେ ଏକରୁ ଛଅ ମାସ ମଧ୍ୟରେ ଏହି ଅବସ୍ଥା ପ୍ରଥମେ ଦେଖାଯାଏ  ଏହି ଅବସ୍ଥାକୁ କେବଳ ଗ୍ରହଣ କରିବାକୁ ହୁଏ  ଅନ୍ୟଥା, ଚିକିତ୍ସାରେ ମିନୋକ୍ସିଡିଲ୍, ଫିନଷ୍ଟେରାଇଡ୍, ଡୁଟାଷ୍ଟେରାଇଡ୍ କିମ୍ବା ବାଳ ଟ୍ରାନ୍ସପ୍ଲାଣ୍ଟ ଅସ୍ତ୍ରୋପଚାର କରାଯାଇପାରେ  ଏହି ଔଷଧଗୁଡ଼ିକ ପ୍ରଭାବ ପାଇଁ ଛଅ ମାସ ସମୟ ଆବଶ୍ୟକ ହୋଇପାରେ  ମହିଳାମାନଙ୍କ କ୍ଷେତ୍ରରେ ସ୍ପାରୋନୋଲାକ୍ଟୋନ ବ୍ୟବହାର କରାଯାଇପାରେ  ମହିଳାମାନଙ୍କଠାରେ ଫିନାଷ୍ଟେରାଇଡ୍ ଏବଂ ଡୁଟାଷ୍ଟେରାଇଡ୍ ବ୍ୟବହାର ଭଲ ଭାବରେ ଅଧ୍ୟୟନ କରାଯାଏ ନାହିଁ, ଏବଂ ଗର୍ଭାବସ୍ଥାରେ ନିଆଗଲେ ଏହା ଜନ୍ମଗତ ତ୍ରୁଟିର କାରଣ ହୋଇପାରେ  ୫୦ ବର୍ଷ ବୟସ ବେଳକୁ ଢାଞ୍ଚା କେଶ ଝଡ଼ିବା ପ୍ରାୟ ଅର୍ଦ୍ଧେକ ପୁରୁଷଙ୍କୁ ଏବଂ ଏକ ଚତୁର୍ଥାଂଶ ମହିଳାଙ୍କୁ ପ୍ରଭାବିତ କରିଥାଏ  ୭୦ ବର୍ଷରୁ ଅଧିକ ପୁରୁଷଙ୍କ ୮୦% ପର୍ଯ୍ୟନ୍ତ ପ୍ରଭାବିତ ହୋଇପାରେ  ଋତୁବନ୍ଦ ପରେ ଅବସ୍ଥା ଅତି ସାଧାରଣ ହୋଇଯାଏ  କଳା ରଙ୍ଗର ଲୋକଙ୍କ ଅପେକ୍ଷା ଧଳା ଲୋକମାନେ ଅଧିକ ପ୍ରଭାବିତ ହୁଅନ୍ତି
ଆଲୋକବର୍ଷ ହେଉଛି ଏକ ଦୂରତା ମାପିବାର ଏକକ । ଏହା ସାହାଯ୍ୟରେ ମହାକାଶରେ ବିଭିନ୍ନ ମହାଜଗତିକ ବସ୍ତୁମାନଙ୍କର ଦୂରତା ମପାଯାଏ । ଏକ ଆଲୋକ ବର୍ଷର ଦୂରତା ପ୍ରାୟ ୯ ଲକ୍ଷ କୋଟି କିଲୋମିଟର ୯୦,୦୦,୦୦,୦୦,୦୦,୦୦୦  । ଆଲୋକ ବହୁତ କ୍ଷୀପ୍ର ବେଗରେ ଗତି କରିଥାଏ । ଏହ ଏକ ସେକେଣ୍ଡରେ ୨,୯୯,୭୯୩ କିଲୋମିଟର ଦୂରତା ଅତିକ୍ରମ କରିଥାଏ ଯାହାକି ପ୍ରାୟ ୩ ଲକ୍ଷ କିଲୋ ମିଟର ସହ ସମାନ । ଆନ୍ତର୍ଜାତିକ ମହାକାଶିୟ ଏକକ ଅନୁସାରେ ଏକ ଆଲୋକ ରଶ୍ମି ଏକ ବର୍ଷ (୩୬୫ ଦିନ ୬ ଘଣ୍ଟା)ରେ ମହାକାଶରେ ଯେତିକି ଦୂରତା ଅତିକ୍ରମ କରେ ତାହାକୁ ଏକ ଆଲୋକ ବର୍ଷ କୁହାଯାଏ  । ଏହି ଦୂରତାର ଏକକକୁ ଗ୍ରହ, ନକ୍ଷତ୍ର ଏବଂ ନିହାରୀକା ମାନଙ୍କର ଦୂରତା ମାପିବାକୁ ବ୍ୟବହାର କରାଯାଏ ।
ମାଷ୍ଟଏଡାଇଟିସ  (ଇଂରାଜୀ ଭାଷାରେ ) ରୋଗ କାନ ପଛରେ ଥିବା ଖପୁରୀ ମଧ୍ୟସ୍ଥ ବାୟୁ କୋଷମାନଙ୍କର ସଂକ୍ରମଣ ଯୋଗୁ ହୁଏ  । ଏହି ରୋଗର ଲକ୍ଷଣରେ ଜ୍ୱର ଓ କାନ ଯନ୍ତ୍ରଣା ସହିତ କାନ ପଛରେ ଲାଲ ରଙ୍ଗ, ଫୁଲା ଓ ଦରଜ ହୋଇଯାଏ । ରୋଗ ଜଟିଳ ହେଲେ ମେନିଞ୍ଜାଇଟିସ୍, ଇଣ୍ଟ୍ରାକ୍ରାନିଆଲ ଆବସେସ ଓ ଭେନସ ସାଇନସ ଥ୍ରୋମ୍ବୋସିସ ହୋଇପାରେ । ମାଷ୍ଟଏଡାଇଟିସ ସାଧାରଣତଃ ମଧ୍ୟକର୍ଣ୍ଣ ସଂକ୍ରମଣ ଜଟିଳ ହେଲେ ଦେଖାଯାଏ  ସଠିକ୍ ଇମ୍ମ୍ୟୁନିଟି ନଥିଲେ ଏହି ରୋଗ ସଙ୍କଟ ରହିପାରେ । ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ କରି ସାଧାରଣତଃ ଏହି ରୋଗ ନିର୍ଣ୍ଣୟ କରାଯାଏ । କାନ‌ଗିରି ପରୀକ୍ଷା କଲେ ପୂଜ ଲାଗିଥିବା ଦେଖାଯାଇପାରେ । ନିର୍ଣ୍ଣୟ ଅସ୍ପଷ୍ଟ ହେଉଥିଲେ ମେଡିକାଲ ଇମେଜିଙ୍ଗ କରାଯାଏ । ଶିରାଭ୍ୟନ୍ତର ଆଣ୍ଟିବାୟୋଟିକ ଯେପରିକି ସେଫଟ୍ରାଇଆକ୍ସୋନ୍ କିମ୍ବା ଭାଙ୍କୋମାଇସିନ୍ ଦେଇ ସାଧାରଣତଃ ଚିକିତ୍ସା କରାଯାଏ  ଅନ୍ୟାନ୍ୟ ଉପାୟରେ କାନ‌ଗିରିକୁ କାଟିବା, ଟିମ୍ପାନୋଷ୍ଟୋମି ନଳୀ ବା ମାଷ୍ଟଏଡେକ୍ଟୋମି କରିବା ଆବଶ୍ୟକ ହୋଇପାରେ । ବ୍ୟବହୃତ ହେଉଥିବା ଅନ୍ୟ ଔଷଧଗୁଡ଼ିକ ମଧ୍ୟରେ ସ୍ଟିରଏଡ ଅନ୍ୟତମ ହୋଇପାରେ । ମାଷ୍ଟଏଡାଇଟିସ ଏକ ବିରଳ ରୋଗ ଯାହା ପ୍ରତିବର୍ଷ ୧୦୦,୦୦୦ ପିଲାଙ୍କ ମଧ୍ୟରୁ ୨.୭ ଜଣକୁ ହୁଏ । ଦୁଇ ବର୍ଷ ବୟସରୁ କମ୍ ପିଲାମାନେ ବୟସ୍କମାନଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି  ଆଣ୍ଟିବାୟୋଟିକ ଓ ନିମୋକୋକାଲ ଟିକା ଉପଲବ୍ଧ ହେବା ପୂର୍ବରୁ ଏହି ରୋଗ ଅଧିକ ଦେଖାଯାଉଥିଲା।
ବିଶ୍ୱଜିତ ଦାସଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମେଘମୁକ୍ତି ୧୯୮୦ ମସିହାରେ ମୁକ୍ତିଲାଭ କରିଥିଲା ।
ଦଅଣା  ଦଏଣା ବା ଦୟଣା ନାମରେ ମଧ୍ୟ ଜଣା; ଇଂରାଜୀ ଅକ୍ଷରାନ୍ତରୀକରଣ: ,  " "  କିମ୍ବା  " " ; ଇଂରାଜୀ: ; ବୈଜ୍ଞାନିକ ନାମ: ,  ଏକ ସୁବାସିତ ପତ୍ର ଥିବା ଏକ ଗୁଳ୍ମ । ଏହା ବଡ଼ସିଂହାର ବେଶରେ ଜଗନ୍ନାଥଙ୍କ ମଥା ସଜାଇବାରେ ବାକି ପତ୍ର-ଫୁଲମାନଙ୍କ ସହିତ ଲାଗିଥାଏ । ଏହାର ପତ୍ରର ପକ୍ଷ ଚିନ୍ନ ଓ ନିମ୍ନଭାଗ ଲୋମଶ । ଏହାର ଆଉ ଏକ ଜାତିର ପତ୍ରକୁ  "ଚୋରିଦଅଣା"  କୁହାଯାଏ ।
ସିଦ୍ଧପୁର ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ପତନ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଦ୍ଧପୁର ସହରର ମୋଟ ଜନସଂଖ୍ୟା ୫୩୫୮୧ ଅଟେ । ସେଥି ମଧ୍ୟରୁ ୫୧.୭୦% ଜଣ ପରୁଷ ହୋଇଥିବା ବେଳେ ୪୮.୩୦% ଜଣ ନାରୀ ଅଟନ୍ତି । ସିଦ୍ଧପୁରର ସାକ୍ଷରତା ହାର ୭୦.୭୦% ଅଟେ । ଏହା ଜାତୀୟ ହାରଠାରୁ -୫.୮୬% ପ୍ରତିଶତ କମ ଅଟେ । ସେଥିରୁ ୩୯.୭୫% ପ୍ରତିଶତ ପୁରୁଷ ଓ ୩୦.୯୫% ନାରୀ ଅଟନ୍ତି । ୧୧.୮୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ସିଦ୍ଧପୁରର ସରକାରୀ ଭାଷା ଅଟେ ।
ଲକ୍ଷ୍ମଣ ମିଶ୍ର (୧୯୦୦-୧୯୮୯) ଓଡ଼ିଶାର ଜଣେ ବନୌଷଧି ବିଶେଷଜ୍ଞ ଥିଲେ  । ଚେର, ମୂଳ ଓ ପତ୍ରଦ୍ୱାରା ସମ୍ଭବ ଘରୋଇ ଚିକିତ୍ସା ବିଷୟରେ ତାଙ୍କଦ୍ୱାରା ରଚିତ ବିଭିନ୍ନ ପୁସ୍ତକ ଓଡ଼ିଶାର ପ୍ରଚଳିତ । ବୃତ୍ତିରେ ସେ ଜଣେ ପୁଲିସ ଅଧିକାରୀ ଥିଲେ ଓ ଶ୍ରୀମନ୍ଦିରର ପ୍ରଶାସକ ଭାବରେ ମଧ୍ୟ କାର୍ଯ୍ୟ କରିଥିଲେ । ଜନ୍ମ, ପରିବାର ଓ ଶିକ୍ଷା ଲକ୍ଷ୍ମଣ ମିଶ୍ର, ୧୯୦୦ ମସିହାର ଜାନୁଆରୀ ୨୧ ତାରିଖରେ ପୁରୀ ଜିଲ୍ଲାର ବୀର ପ୍ରତାପପୁର ଶାସନରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୟାନିଧି ମିଶ୍ର ଓ ମାଆଙ୍କ ନାମ ପଦ୍ମା ଦେବୀ । ସେ ସତ୍ୟବାଦୀ ବନ ବିଦ୍ୟାଳୟରୁ ଶିକ୍ଷାଲାଭ କରିଥିଲେ । ରେଭେନ୍ସା ମହାବିଦ୍ୟାଳୟରୁ ସେ ସ୍ନାତକ ପାଠ ପଢ଼ିଥିଲେ । ପେଷା ପୋଲିସ୍ ଅଧିକାରୀ ସ୍ନାତକ ପରେ ୧୯୨୪ ମସିହାରେ ସେ ପୋଲିସ୍ ବିଭାଗରେ ଯୋଗ ଦେଇଥିଲେ । ସେ ୧୧ ବର୍ଷ ଧରି ଭାରତୀୟ ପୋଲିସ୍ ସେବା ଅଧିକାରୀ ଭାରେ କାର୍ଯ୍ୟ କରିଥିଲେ । କିଛି ଜିଲ୍ଲାର ଅରକ୍ଷୀ ଅଧିକ୍ଷକ ଭାବରେ କାର୍ଯ୍ୟ କରିବା ପରେ ୧୯୫୮ ମସିହାରେ ସେ ଚାକିରୀରୁ ଅବସର ନେଇଥିଲେ । ଜଗନ୍ନାଥ ମନ୍ଦିର ପ୍ରଶାସକ ପୋଲିସ୍ ଚାକିରୀରୁ ଅବସର ନେବା ପରେ ସେ ୧୯୬୧ ମସିହାରେ ପୁରୀ ଜଗନ୍ନାଥ ମନ୍ଦିରର ପ୍ରଶାସକ ଭାବରେ ଯୋଗ ଦେଇଥିଲେ ଏବଂ ୧୯୬୫ ମସିହା ପର୍ଯ୍ୟନ୍ତ ଏହି ଦାୟିତ୍ୱରେ ଥିଲେ । ଆୟୁର୍ବେଦ ଚିକିତ୍ସା ସତ୍ୟବାଦୀ ବନ ବିଦ୍ୟାଳୟରେ ପାଠ ପଢ଼ିବା ସମୟରେ ଆଚାର୍ଯ୍ୟ ହରିହରଙ୍କଦ୍ୱାରା ଅନୁପ୍ରାଣିତ ହୋଇ ଲକ୍ଷ୍ମଣ ରୋଗୀସେବା ପ୍ରତି ଆକୃଷ୍ଟ ହୋଇଥିଲେ । ତାଙ୍କର ଆଦର୍ଶ ଥିଲା  "ଲୋକସେବା ହିଁ ଭଗବତ ସେବା"  । ବ୍ୟୟବହୁଳ ଚିକିତ୍ସା ପଦ୍ଧତିରୁ ଦରିଦ୍ର ଜନସାଧାରଣଙ୍କୁ ରକ୍ଷା କରିବାପାଇଁ ସେ ଇଚ୍ଛୁକ ଥିଲେ । ଏଥିପାଇଁ ଚରକ ଓ ସୁଶ୍ରୁତଙ୍କଦ୍ୱାରା ରଚିତ ବିଭିନ୍ନ ପୁସ୍ତକର ଅଧ୍ୟୟନ ଏବଂ ବୃକ୍ଷଲତା, ଚେରମୂଳି ଆଦିର ଅନୁଧ୍ୟାନ ଓ ଗବେଷଣା ଆରମ୍ଭ କରିଥିଲେ । ଏହି ଅନୁଧ୍ୟାନ ଓ ଗବେଷଣାଲବ୍ଧ ଜ୍ଞାନକୁ ସେ ନିଜ ବହି ମାଧ୍ୟମରେ ଲେଖିଥିଲେ । ସର୍ପଦଂଶନ, ବସନ୍ତ ଆଦିର ସେ ସଫଳ ଚିକିତ୍ସା କରିପାରୁଥିଲେ । ପୁରୀର  "ଗୋପବନ୍ଧୁ ଆୟୁର୍ବେଦ ଚିକିତ୍ସା ମହାବିଦ୍ୟାଳୟ"  ଓ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟର ପରିଚାଳନା ସମିତିର ସଭାପତି ଭାବରେ ସେ କାର୍ଯ୍ୟ କରିଥିଲେ । ରଚନାବଳୀ ଅନୁଭୁତ ଯୋଗମାଳା  (ସହଜ ଚିକିତ୍ସା) - ୧୯୭୦  (କମଳା ଦେବୀ, ପୁରୀ) ଅନୁଭୁତ ଯୋଗମାଳା-୨  (ଘର ବଇଦ) ସର୍ବ ବିଷ ଚିକିତ୍ସା ସଂକ୍ରାମକ ରୋଗ ଚିକିତ୍ସା ମାନସିକ ବିକୃତି - ୧୯୫୪  (ଉତ୍କଳ ବିଶ୍ୱବିଦ୍ୟାଳୟ) ମୃତ୍ୟୁ ଲକ୍ଷ୍ମଣ ମିଶ୍ର ୧୯୮୯ ମସିହାର ଜାନୁଆରୀ ୨୬ ତାରିଖରେ ମୃତ୍ୟୁବରଣ କରିଥିଲେ  । ମୃତ୍ୟୁବେଳକୁ ତାଙ୍କୁ ୮୯ ବର୍ଷ ବୟସ ହୋଇଥିଲା ।
ରଣେନ୍ଦ୍ର ପ୍ରତାପ ସ୍ୱାଇଁ,  (ଜନ୍ମ: ୧ ଜୁଲାଇ ୧୯୫୩) ରାଜା ସ୍ୱାଇଁ ନାମରେ ଜଣାଶୁଣା  । ସେ ଆଠଗଡ ନିର୍ବାଚନ ମଣ୍ଡଳୀରୁ ନିର୍ବାଚିତ ଓଡ଼ିଶା ବିଧାନ ସଭାର ସଦସ୍ୟ । ରଣେନ୍ଦ୍ର ପ୍ରତାପ ପୂର୍ବତନ ରାଷ୍ଟ୍ରମନ୍ତ୍ରୀ  (ସ୍ୱାଧୀନ) କ୍ରୀଡ଼ା ଏବଂ ଯୁବ ମନ୍ତ୍ରାଳୟ, ବିଜ୍ଞାନ ଓ ପ୍ରୌଦ୍ୟୋଗିକୀ ଏବଂ ଗୄହ ମନ୍ତ୍ରାଳୟ ଭାବେ ତୁଲାଇ ଆସିଛନ୍ତି  । ସେ ବର୍ତ୍ତମାନ ବିଜୁ ଜନତା ଦଳରେ ଯୁବ ସମ୍ପର୍କ କମିଟିର ଚେୟାରମ୍ୟାନ ଦାୟିତ୍ୱ ତୁଲାଇଛନ୍ତି । ଜନ୍ମ, ପରିବାର ଓ ଶିକ୍ଷା ୧୯୫୩ ମସିହାର ଜୁଲାଇ ୧ ତାରିଖରେ ସେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉପେନ୍ଦ୍ର ସ୍ୱାଇଁ ଓ ପତ୍ନୀଙ୍କ ନାମ ମଞ୍ଜୁଳା ଦାସ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାକୁ ଜଣେ ବିଧାୟକ ଭାବରେ ୮ ଥର ନିର୍ବାଚିତ ହୋଇଛନ୍ତି ଏବଂ ଜଣେ ମନ୍ତ୍ରୀ ଭାବରେ ନବୀନ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଆଠଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୬,୦୦୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଅଭୟ କୁମାର ବାରିକଙ୍କୁ ୩,୫୮୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।